8. การจัดการ

(1) โครงสร้างการจัดการและขอบเขตอำนาจหน้าที่ของคณะกรรมการชุดต่าง ๆ

โครงสร้างกรรมการบริษัทฯ ณ วันที่ 31 ธันวาคม 2555 ประกอบด้วยคณะกรรมการบริษัทฯ
คณะกรรมการตรวจสอบ และ คณะกรรมการบริหารความเสี่ยง โดยมีนายอรุณ งามดี ดำรงตำแหน่ง
ประธานที่ปรึกษาของบริษัท

+----------------------------+-------------+------------+-------------+
| รายชื่อกรรมการบริษัท           | ตำแหน่ง      | ปีที่ได้รับการ  | ระ          |
|                            |             |            | ยะเวลาที่ดำรง |
|                            |             | แต่งตั้ง      |             |
|                            |             |            | ตำ          |
|                            |             |            | แหน่งกรรมการ |
|                            |             |            | ณ สิ้นปี 2554  |
+----------------------------+-------------+------------+-------------+
| 1. นายบุญชัย โชควัฒนา         | ปร          | ปี 2513     | 42 ปี        |
|                            | ะธานกรรมการ |            |             |
+----------------------------+-------------+------------+-------------+
| 2. นายวศิน เตยะธิติ           | รองปร       | ปี 2517     | 38 ปี        |
|                            | ะธานกรรมการ |            |             |
+----------------------------+-------------+------------+-------------+
| 3. นายแดน ศรมณี             | กร          | ปี 2548     | 7 ปี         |
|                            | รมการผู้จัดการ |            |             |
+----------------------------+-------------+------------+-------------+
| 4. นางศิริวรรณ วิลาสศักดานนท์   | กรรมการ     | ปี 2532     | 23 ปี        |
+----------------------------+-------------+------------+-------------+
| 5. นางมาลี ลีลาศิริวงศ์         | กรรมการ     | ปี 2543     | 12 ปี        |
+----------------------------+-------------+------------+-------------+
| 6. นางชัยลดา ตันติเวชกุล       | กรรมการ     | ปี 2548     | 7 ปี         |
+----------------------------+-------------+------------+-------------+
| 7. นายขจรศักดิ์ วันรัตน์เศรษฐ    | กรรมการอิสระ | ปี 2545     | 10 ปี        |
+----------------------------+-------------+------------+-------------+
| 8. นายอมร อัศวานันท์          | กรรมการอิสระ | ปี 2545     | 10 ปี        |
+----------------------------+-------------+------------+-------------+
| 9. นายวิชิต ตันติอนุนานนท์       | กรรมการอิสระ | ปี 2545     | 10 ปี        |
+----------------------------+-------------+------------+-------------+
| 10. นายสรโชต อำพันวงษ์       | กรรมการอิสระ | ปี 2553     | 2 ปี         |
+----------------------------+-------------+------------+-------------+
| 11. นายอาทร เมฆนพรัตน์       | กรรมการ     | ปี 2553     | 2 ปี         |
+----------------------------+-------------+------------+-------------+
| 12. นางฉัตรทอง ทิพยกะลิน      | กรรมการอิสระ | ปี 2554     | 1 ปี         |
+----------------------------+-------------+------------+-------------+
| นางสุรีย์ หมื่นนรินทร์            | เ           | ปี 2551     |             |
|                            | ลขานุการบริษัท |            |             |
+----------------------------+-------------+------------+-------------+

ขอบเขตอำนาจหน้าที่ของคณะกรรมการบริษัท

1. ปฏิบัติหน้าที่ของตนด้วยความรับผิดชอบ ระมัดระวัง ซื่อสัตย์สุจริต
เยี่ยงวิญญูชนผู้ประกอบธุรกิจเช่นนั้น
จะพึงกระทำภายใต้สถานการณ์อย่างเดียวกันด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการบริษัทรวมทั้งต้องปฏิบัติให้เป็นไปตาม
นโยบาย กฎหมาย วัตถุประสงค์ ข้อบังคับของบริษัท มติคณะกรรมการบริษัท และมติที่ประชุมผู้ถือหุ้น

2. กำหนดนโยบายและทิศทางการดำเนินงานของบริษัทฯ และกำกับ
ควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ
เพื่อเพิ่มมูลค่าทางเศรษฐกิจสูงสุดให้แก่กิจการ

3. ส่งเสริมให้จัดทำนโยบายการกำกับดูแลกิจการ
จริยธรรมและจรรยาบรรณธุรกิจที่เป็นลายลักษณ์อักษร เพื่อให้กรรมการบริษัท ผู้บริหาร และพนักงาน
ใช้เป็นแนวทางในการปฏิบัติในการดำเนินธุรกิจและติดตามให้มีการปฏิบัติตามอย่างจริงจัง

4. จัดให้มีระบบควบคุมภายในที่เพียงพอ เหมาะสม และการบริหารจัดการความเสี่ยง
เพื่อให้มั่นใจว่าบริษัทมีการดำเนินการที่มีประสิทธิภาพ การทำรายการต่างๆ
ได้รับอนุมัติจากผู้มีอำนาจ มีการสอบทานและจัดทำบัญชีที่ถูกต้อง ตลอดจนมีระบบต่างๆ
ที่สามารถป้องกันการนำทรัพย์สินของบริษัทไปใช้ในทางมิชอบ

5. การทำรายการที่อาจมีความขัดแย้งของผลประโยชน์ ต้องมีการพิจารณาอย่างรอบคอบ
มีแนวทางที่ชัดเจนและเป็นไปเพื่อผลประโยชน์ของบริษัทและผู้ถือหุ้น
โดยผู้มีส่วนได้เสียไม่มีส่วนร่วมในการตัดสินใจ
และปฏิบัติตามข้อกำหนดเกี่ยวกับขั้นตอนการดำเนินการและการเปิดเผยข้อมูลของรายการที่อาจมีความขัดแย้งของผลประโยชน์ให้ถูกต้อง

6. มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
มีการเปิดเผยข้อมูลต่อผู้ลงทุนอย่างถูกต้อง ครบถ้วน ได้มาตรฐาน

7.
ให้ความเห็นชอบรายงานทางการเงินที่ผู้สอบบัญชีและคณะกรรมการตรวจสอบได้ตรวจสอบและ/หรือสอบทานแล้ว

8. แต่งตั้ง ถอดถอน มอบอำนาจหน้าที่ให้แก่ที่ปรึกษาคณะกรรมการบริษัท คณะกรรมการชุดต่าง ๆ
และ/หรือ บุคคลอื่นใดไปปฏิบัติ

9. จัดทำรายงาน “ความรับผิดชอบของคณะกรรมการบริษัทต่อรายงานทางการเงิน”
โดยเปิดเผยไว้ในรายงานประจำปีของบริษัท (แบบ 56-2) และแบบแสดงรายการข้อมูลประจำปี
(แบบ 56-1)

10. ปฏิบัติการอื่นใด ที่เกินอำนาจฝ่ายบริหารหรือตามที่คณะกรรมการบริษัทเห็นสมควร

การเข้าประชุมของคณะกรรมการบริษัทฯ ปี 2555

ในปี 2555 คณะกรรมการบริษัทฯ มีการประชุมจำนวน 9 ครั้ง
การเข้าร่วมประชุมของกรรมการบริษัท
แต่ละท่าน สรุปได้ดังนี้

  ------------------------------------------ ----------------------------
  รายชื่อกรรมการ                               จำนวนครั้งที่เข้าประชุม คณะกรรมการ

  1. นายบุญชัย โชควัฒนา                         9/9

  2. นายวศิน เตยะธิติ                           6/9

  3. นายแดน ศรมณี                             7/9

  4. นางศิริวรรณ วิลาสศักดานนท์                   7/9

  5. นางมาลี ลีลาศิริวงศ์                         9/9

  6. นางชัยลดา ตันติเวชกุล                       8/9

  7. นายขจรศักดิ์ วันรัตน์เศรษฐ                    8/9

  8. นายอมร อัศวานันท์                          6/9

  9. นายวิชิต ตันติอนุนานนท์                       8/9

  10. นายสรโชต อำพันวงษ์                       8/9

  11. นายอาทร เมฆนพรัตน์                       8/9

  12. นางฉัตรทอง ทิพยกะลิน                      9/9
  ------------------------------------------ ----------------------------

คณะอนุกรรมการชุดต่างๆ

คณะกรรมการบริษัทให้ความสำคัญต่อการกำกับดูแลกิจการที่ดี
จึงมีการแบ่งแยกหน้าที่และความรับผิดชอบให้แก่คณะอนุกรรมการชุดต่างๆ
ประกอบด้วยคณะกรรมการตรวจสอบ และคณะกรรมการบริหารความเสี่ยง
เพื่อกระจายการดูแลการดำเนินกิจการของบริษัทภายใต้หลักการกำกับดูแลกิจการที่ดี
โดยคณะอนุกรรมการมีอำนาจหน้าที่และความรับผิดชอบตามที่กำหนดไว้ในกฎบัตรของคณะอนุกรรมการแต่ละชุด
ดังนื้

คณะกรรมการตรวจสอบ

คณะกรรมการบริษัท ได้แต่งตั้งคณะกรรมการตรวจสอบ
เพื่อทำหน้าที่สนับสนุนการปฏิบัติงานของคณะกรรมการบริษัท ในการกำกับดูแลกิจการที่ดี
โดยเฉพาะด้านกระบวนการรายงานทางการเงิน ระบบควบคุมภายใน
กระบวนการตรวจสอบและการปฏิบัติตามกฎหมายและข้อกำหนดที่เกี่ยวข้อง
ประกอบด้วยกรรมการที่เป็นอิสระ จำนวน 4 คน ดังนี้

1. นายขจรศักดิ์ วันรัตน์เศรษฐ ประธานกรรมการตรวจสอบ

2. นายอมร อัศวานันท์ กรรมการตรวจสอบ

3. นายวิชิต ตันติอนุนานนท์ กรรมการตรวจสอบ

4. นางฉัตรทอง ทิพยกะลิน กรรมการตรวจสอบ

นางสุรีย์ หมื่นนรินทร์ : เลขานุการคณะกรรมการตรวจสอบ

หน้าที่ความรับผิดชอบของคณะกรรมการตรวจสอบ

1. สอบทานให้บริษัทมีรายงานทางการเงินอย่างถูกต้องและเพียงพอ

2. สอบทานให้บริษัทมีระบบควบคุมภายใน (Internal Control) และระบบการตรวจสอบภายใน
(Internal Audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย
เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
ให้เป็นไปตามกฎหมาย และข้อกำหนดของตลาดหลักทรัพย์แห่งประเทศไทย ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ
และต้องประกอบด้วยข้อมูลอย่างน้อยดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(ข) ความเห็นเกี่ยวกับความเพียงพอของระบบควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
(Charter)

(ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7. ในการปฏิบัติหน้าที่ของคณะกรรมการตรวจสอบ
หากพบหรือมีข้อสงสัยว่ามีรายการหรือการกระทำดังต่อไปนี้
ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
ให้คณะกรรมการตรวจสอบรายงานต่อคณะกรรมการบริษัท
เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

(ก) รายการที่เกิดความขัดแย้งทางผลประโยชน์

(ข) การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

(ค) การฝ่าฝืนกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท
หากคณะกรรมการของบริษัทหรือผู้บริหาร ไม่ดำเนินการให้มีการปรับปรุงแก้ไขภายในเวลาที่กำหนด
กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าว
ต่อสำนักงานคณะกรรมการกำกับหลักทรัพย์และตลาดหลักทรัพย์ หรือตลาดหลักทรัพย์แห่งประเทศไทย

8. สนับสนุนและติดตามให้บริษัทมีระบบการบริหารความเสี่ยงอย่างมีประสิทธิภาพ

9. ปรับปรุงและแก้ไขกฎบัตรคณะกรรมการตรวจสอบ
และนำเสนอต่อคณะกรรมการบริษัทเพื่อพิจารณาอนุมัติ

10. ปฏิบัติการอื่นใดตามที่คณะกรรมการของบริษัทมอบหมาย
ด้วยความเห็นชอบจากคณะกรรมการตรวจสอบ โดยอาศัยอำนาจตามข้อบังคับของบริษัทและกฎหมาย

วาระการดำรงตำแหน่ง ให้คณะกรรมการตรวจสอบมีวาระอยู่ในตำแหน่งคราวละ 1 ปี
กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกได้
และในกรณีที่ตำแหน่งกรรมการตรวจสอบว่างลงเพราะเหตุอื่นนอกจากถึงคราวออกตามวาระ
ให้คณะกรรมการบริษัทฯ
แต่งตั้งบุคคลที่มีคุณสมบัติครบถ้วนเป็นกรรมการตรวจสอบแทนตำแหน่งที่ว่างลง
และอยู่ในตำแหน่งได้เพียงเท่าวาระที่ยังเหลืออยู่ของกรรมการตรวจสอบซึ่งตนแทน

การเข้าร่วมประชุมของคณะกรรมการตรวจสอบ ปี 2555

ในปี 2555 คณะกรรมการตรวจสอบมีการประชุม 4 ครั้ง
โดยการเข้าร่วมประชุมของกรรมการตรวจสอบแต่ละราย สรุปได้ดังนี้

+------------------------+------------------------+-------------------+
| รายชื่อ                  | คุณสมบัติ                 | การเข้าร่วมประชุม    |
|                        |                        |                   |
|                        |                        | คณะกรรมการตรวจสอบ |
|                        |                        | /                 |
|                        |                        |                   |
|                        |                        | การประชุมทั้งหมด     |
|                        |                        | (ครั้ง)             |
+------------------------+------------------------+-------------------+
| 1. นายขจรศักดิ์           | มีความรู้ด้านบัญชี           | 4/4               |
| วันรัตน์เศรษฐ             |                        |                   |
+------------------------+------------------------+-------------------+
| 2. นายอมร อัศวานันท์      | มีความรู้ด้านบัญชี           | 3/4               |
+------------------------+------------------------+-------------------+
| 3. นายวิชิต ตันติอนุนานนท์   | มีความรู้ด้านธุรกิจสินค้าอุปโภค | 3/4               |
+------------------------+------------------------+-------------------+
| 4. นางฉัตรทอง ทิพยกะลิน   | มีความรู้ทางด้านบริหารธุรกิจ  | 4/4               |
+------------------------+------------------------+-------------------+

คณะกรรมการบริหารความเสี่ยง

คณะกรรมการบริษัท ได้แต่งตั้งคณะกรรมการบริหารความเสี่ยง
เพื่อทำหน้าที่สนับสนุนการปฏิบัติงานของคณะกรรมการบริษัทในการกำกับดูแลกิจการที่ดี
เพื่อบริหารจัดการความเสี่ยงของบริษัทให้มีประสิทธิภาพมากยิ่งขึ้น ประกอบด้วยกรรมการจำนวน 7
ท่าน ดังนี้

1. นายวิชิต ตันติอนุนานนท์ ประธานกรรมการบริหารความเสี่ยง

2. นายแดน ศรมณี กรรมการ

3. นายวิชา ลดาลลิตสกุล กรรมการ

4. นางมาลี ลีลาศิริวงศ์ กรรมการ

5. นางชัยลดา ตันติเวชกุล กรรมการ

6. นางสุรีย์ หมื่นนรินทร์ กรรมการ

7. นางสาววราภรณ์ กุลสวัสดิ์ภักดี กรรมการ

นางสาวสุจิตรา มากะนิตย์ : เลขานุการคณะกรรมการบริหารความเสี่ยง

หน้าที่ความรับผิดชอบของคณะกรรมการบริหารความเสี่ยง

1. กำหนดนโยบาย เป้าหมาย วางแผน
และจัดระบบการบริหารความเสี่ยงของบริษัทให้เกิดความชัดเจนต่อเนื่อง
เพื่อการจัดการความเสี่ยงต่างๆ ที่สำคัญ และ รายงานต่อคณะกรรมการบริษัท
รวมทั้งสื่อสารให้คณะกรรมการตรวจสอบรับทราบ

2. สนับสนุนผลักดันให้เกิดความร่วมมือในการบริหารความเสี่ยงทุกระดับในองค์กร

3. ดูแลให้บริษัทมีการบริหารความเสี่ยงที่เหมาะสมและมีประสิทธิภาพ
โดยให้ความสำคัญกับสัญญาณเตือนภัยล่วงหน้าและรายการผิดปกติทั้งหลาย

4. พัฒนาระบบการบริหารความเสี่ยงทั้งองค์กรให้มีประสิทธิภาพอย่างต่อเนื่อง

5. ปรับปรุงและแก้ไขกฎบัตรคณะกรรมการบริหารความเสี่ยง และนำเสนอต่อคณะกรรมการบริษัท
เพื่อพิจารณาอนุมัติ

6. ปฏิบัติการอื่นใด ตามที่คณะกรรมการบริษัทมอบหมาย

การเข้าร่วมประชุมของคณะกรรมการบริหารความเสี่ยง ปี 2555

ในปี 2555 คณะกรรมการบริหารความเสี่ยงมีการประชุม 4 ครั้ง
โดยการเข้าร่วมประชุมของกรรมการบริหารความเสี่ยงแต่ละราย สรุปได้ดังนี้

  ------------------------- ---------------------------- -------------------
  รายชื่อ                     ตำแหน่ง                       การประชุมทั้งหมด (ครั้ง)

  1. นายวิชิต ตันติอนุนานนท์      ประธานกรรมการบริหารความเสี่ยง   4/4

  2. นายแดน ศรมณี            กรรมการ                      1/4

  3. นายวิชา ลดาลลิตสกุล       กรรมการ                      4/4

  4. นางมาลี ลีลาศิริวงศ์        กรรมการ                      4/4

  5. นางชัยลดา ตันติเวชกุล      กรรมการ                      4/4

  6. นางสุรีย์ หมื่นนรินทร์        กรรมการ                      4/4

  7. นางสาววราภรณ์ กุลสวัสดิ์ภักดี กรรมการ                      2/4
  ------------------------- ---------------------------- -------------------

(2) การสรรหากรรมการบริษัท

คณะกรรมการบริษัทเป็นผู้พิจารณาสรรหาคัดเลือกบุคคลที่มีคุณสมบัติเหมาะสมที่จะเสนอเข้าดำรงตำแหน่งกรรมการบริษัทที่ว่างลง
เพื่อพิจารณานำเสนอต่อที่ประชุมผู้ถือหุ้น เว้นแต่กรณีที่มิใช่เป็นการออกตามวาระ
คณะกรรมการบริษัทก็จะร่วมกันพิจารณาบุคคลที่เหมาะสมเข้าเป็นกรรมการบริษัทในตำแหน่งที่ว่างลงตามข้อบังคับของบริษัทฯ
และหากเป็นกรรมการอิสระต้องมีคุณสมบัติตามที่คณะกรรมการกำกับตลาดทุนกำหนด

นอกจากนี้ ยังเปิดโอกาสให้ผู้ถือหุ้นรายย่อยมีสิทธิเสนอชื่อบุคคล
เพื่อรับการพิจารณาเลือกตั้งเป็นกรรมการบริษัทในการประชุมสามัญผู้ถือหุ้นตามหลักเกณฑ์ที่กำหนด
ซึ่งสามารถดูได้จากเว็บไซต์ของบริษัทฯ (www.fareastddb.com)

องค์ประกอบและการเลือกตั้ง ตามข้อบังคับบริษัทฯ หมวดที่ 3 คณะกรรมการ ข้อ 18 และกฎบัตร
ให้ที่ประชุมผู้ถือหุ้นเป็นผู้กำหนดจำนวนตำแหน่งกรรมการบริษัท แต่ต้องไม่น้อยกว่า 5 คน
และเลือกตั้งบุคคลที่ไม่มีลักษณะต้องห้ามตามกฎหมายและข้อบังคับของบริษัทฯ
รวมทั้งต้องไม่มีลักษณะที่แสดงถึงการขาดความเหมาะสมที่จะได้รับความไว้วางใจให้บริหารจัดการกิจการที่มีมหาชนเป็นผู้ถือหุ้น
ตามที่คณะกรรมการกำกับหลักทรัพย์และตลาดหลักทรัพย์ประกาศกำหนด
และกรรมการบริษัทไม่น้อยกว่ากึ่งหนึ่งของจำนวนกรรมการบริษัททั้งหมดต้องมีถิ่นที่อยู่ในราชอาณาจักร
และมีจำนวนกรรมการอิสระและกรรมการตรวจสอบเป็นไปตามประกาศของคณะกรรมการกำกับตลาดทุน

กรรมการที่มีอำนาจลงนามผูกพันบริษัท

กลุ่ม ก. นายบุญชัย โชควัฒนา นายวศิน เตยะธิติ นายแดน ศรมณี นางชัยลดา ตันติเวชกุล

กลุ่ม ข. นางมาลี ลีลาศิริวงศ์ นายอาทร เมฆนพรัตน์ นางศิริวรรณ วิลาสศักดานนท์

กรรมการในกลุ่ม ก. สองคนลงลายมือชื่อร่วมกันและประทับตราสำคัญของบริษัท หรือกรรมการใน
กลุ่ม ก. หนึ่งคนลงลายมือชื่อร่วมกับกรรมการในกลุ่ม ข. อีกหนึ่งคนและประทับตราสำคัญของบริษัท

คณะกรรมการอาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัท

วิธีการเลือกตั้งกรรมการผ่านที่ประชุมผู้ถือหุ้นและสิทธิของผู้ถือหุ้นรายย่อย

สิทธิของผู้ถือหุ้นรายย่อย

ผู้ถือหุ้นสามารถเสนอรายชื่อบุคคลที่พิจารณาว่าเหมาะสมต่อที่ประชุมผู้ถือหุ้นเพื่อพิจารณาได้
โดยบริษัทได้เปิดโอกาสและให้สิทธิผู้ถือหุ้นสามารถเสนอชื่อบุคคลเข้ารับการเลือกตั้งเป็นกรรมการบริษัทในการประชุมสามัญผู้ถือหุ้นประจำปี
2554ได้ ตั้งแต่วันที่ 27 ธันวาคม 2553 ถึง วันที่ 27 มกราคม 2554
โดยได้แจ้งการให้สิทธิบนเว็บไซต์ของตลาดหลักทรัพย์แห่งประเทศไทย www.set.or.th
และเผยแพร่เชิญชวนผู้ถือหุ้นบนเว็บไซต์ของบริษัท
www.fareastddb.comโดยได้กำหนดคุณสมบัติผู้ถือหุ้น
อธิบายหลักเกณฑ์และขั้นตอนการพิจารณาของคณะกรรมการบริษัทด้วย

วิธีการเลือกตั้งกรรมการบริษัท

ตามข้อบังคับบริษัทฯ หมวดที่ 3 คณะกรรมการ ข้อ 20 กรรมการบริษัทนั้นให้ที่ประชุมผู้ถือหุ้นเลือกตั้ง
ตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

(2) ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตาม (1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา
มีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้นให้ประธานเป็นผู้ออกเสียง
ชี้ขาด

วาระการดำรงตำแหน่ง

(ก) การออกตามวาระ ตามข้อบังคับบริษัทฯ หมวดที่ 3 คณะกรรมการ ข้อ 21 และกฎบัตร
กำหนดให้ในการประชุมสามัญประจำปีทุกครั้งให้กรรมการบริษัทออกจากตำแหน่งเป็นจำนวนหนึ่งในสามเป็นอัตรา
ถ้าจำนวนกรรมการบริษัทที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วนหนึ่งในสาม
กรรมการบริษัทที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับฉลากกันว่าผู้ใดจะออก
ส่วนปีหลังๆ ต่อไปให้กรรมการบริษัทคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการบริษัทซึ่งพ้นจากตำแหน่งแล้วอาจได้รับเลือกตั้งใหม่ได้

(ข) การออกที่มิใช่การออกตามวาระ

1. ตามข้อบังคับบริษัทฯ หมวดที่ 3 คณะกรรมการ ข้อ 22 และกฎบัตร
กำหนดให้กรรมการบริษัทพ้นจากตำแหน่ง (นอกจากการออกตามวาระ) ดังนี้

1.1 ถึงแก่กรรม

1.2 ลาออก

1.3 ขาดคุณสมบัติ หรือมีลักษณะต้องห้ามตามกฎหมาย หรือข้อบังคับของบริษัท

1.4
มีลักษณะที่แสดงถึงการขาดความเหมาะสมที่จะได้รับความไว้วางใจให้บริหารจัดการกิจการที่มีมหาชนเป็นผู้ถือหุ้น

1.5 ที่ประชุมผู้ถือหุ้นลงมติให้ออก

1.6 ศาลมีคำสั่งให้ออก

และเมื่อตำแหน่งกรรมการบริษัทว่างลง (นอกจากถึงคราวออกตามวาระ)
ให้คณะกรรมการบริษัทเลือกบุคคลซึ่งมีคุณสมบัติและไม่มีลักษณะต้องห้ามตามกฎหมาย
เข้าเป็นกรรมการบริษัทแทนตำแหน่งกรรมการบริษัทที่ว่างในการประชุมคณะกรรมการบริษัทคราวถัดไป
เว้นแต่วาระของกรรมการบริษัทจะเหลือน้อยกว่า 2 เดือน
และจะอยู่ในตำแหน่งกรรมการบริษัทได้เพียงเท่าวาระที่เหลืออยู่ของกรรมการบริษัทที่ตนแทน

2. ตามข้อบังคับบริษัทฯ หมวดที่ 3 คณะกรรมการ ข้อ 25
กำหนดให้ที่ประชุมผู้ถือหุ้นอาจลงมติให้กรรมการบริษัทคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถืออยู่โดยผู้ถือหุ้นที่มาประชุมและมีสิทธิออกเสียง

บริษัทฯ ไม่ได้กำหนดจำนวนวาระที่จะดำรงตำแหน่งติดต่อกันได้นานที่สุด
เพราะเชื่อว่าความสามารถทางธุรกิจ
และความเชี่ยวชาญของกรรมการบริษัทแต่ละคนไม่ได้ขึ้นอยู่กับอายุ
ตราบเท่าที่กรรมการบริษัททุกคนมีความตั้งใจและจริงใจในการปฏิบัติหน้าที่กรรมการบริษัทตามที่ได้รับความไว้วางใจจากคณะกรรมการบริษัทและผู้ถือหุ้น
เพราะอำนาจการตัดสินใจในการเลือกตั้งบุคคลเข้าดำรงตำแหน่งกรรมการบริษัทนั้นเป็นสิทธิของผู้ถือหุ้นโดยแท้
ที่จะคัดเลือกบุคคลเข้าทำหน้าที่ในการกำหนดนโยบายและควบคุมการดำเนินงานของบริษัทฯ แทนตน

สัดส่วนกรรมการที่เป็นตัวแทนผู้ถือหุ้น

- ไม่มี -

(3) ค่าตอบแทนคณะกรรมการบริษัทและค่าตอบแทนผู้บริหาร ประจำปี 2555

ค่าตอบแทนกรรมการบริษัท จำนวน 12 คน

จ่ายเป็น บำเหน็จกรรมการ 3,550,000.00 บาท

จ่ายเป็น เบี้ยประชุมกรรมการบริษัท 714,000.00 บาท

จ่ายเป็น เบี้ยประชุมกรรมการตรวจสอบ 210,000.00 บาท

จ่ายเป็น เบี้ยประชุมกรรมการบริหารความเสี่ยง 61,000.00 บาท

รวมเป็นเงิน 4,535,000.00 บาท

+---------------------------+--------+---------+---------+------------+
| รายชื่อ                     | บ      | เ       | เ       | เบี้ยประชุมกร |
|                           | ำเหน็จก | บี้ยประชุม | บี้ยประชุม | รมการบริหาร |
|                           | รรมการ | กรรมการ | กรรมการ |            |
|                           |        |         | ตรวจสอบ | ความเสี่ยง   |
|                           | (บาท)  | (บาท)   |         |            |
|                           |        |         | (บาท)   | (บาท)      |
+---------------------------+--------+---------+---------+------------+
| 1. นายบุญชัย โชควัฒนา        | 500,   | 69      |         |            |
|                           | 000.00 | ,000.00 |         |            |
+---------------------------+--------+---------+---------+------------+
| 2. นายวศิน เตยะธิติ          | 300,   | 48      |         |            |
|                           | 000.00 | ,000.00 |         |            |
+---------------------------+--------+---------+---------+------------+
| 3. นายแดน ศรมณี            | 450,   | 53      |         | 3,000.00   |
|                           | 000.00 | ,000.00 |         |            |
+---------------------------+--------+---------+---------+------------+
| 4. นางศิริวรรณ วิลาสศักดานนท์  | 150,   | 56      |         |            |
|                           | 000.00 | ,000.00 |         |            |
+---------------------------+--------+---------+---------+------------+
| 5. นางมาลี ลีลาศิริวงศ์        | 300,   | 69      |         | 9,000.00   |
|                           | 000.00 | ,000.00 |         |            |
+---------------------------+--------+---------+---------+------------+
| 6. นางชัยลดา ตันติเวชกุล      | 300,   | 61      |         | 9,000.00   |
|                           | 000.00 | ,000.00 |         |            |
+---------------------------+--------+---------+---------+------------+
| 7. นายขจรศักดิ์ วันรัตน์เศรษฐ   | 300,   | 61      | 60      |            |
|                           | 000.00 | ,000.00 | ,000.00 |            |
+---------------------------+--------+---------+---------+------------+
| 8. นายอมร อัศวานันท์         | 300,   | 45      | 45      |            |
|                           | 000.00 | ,000.00 | ,000.00 |            |
+---------------------------+--------+---------+---------+------------+
| 9. นายวิชิต ตันติอนุนานนท์      | 300,   | 61      | 45      | 16,000.00  |
|                           | 000.00 | ,000.00 | ,000.00 |            |
+---------------------------+--------+---------+---------+------------+
| 10. นายสรโชต อำพันวงษ์      | 150,   | 61      |         |            |
|                           | 000.00 | ,000.00 |         |            |
+---------------------------+--------+---------+---------+------------+
| 11. นายอาทร เมฆนพรัตน์      | 300,   | 61      |         |            |
|                           | 000.00 | ,000.00 |         |            |
+---------------------------+--------+---------+---------+------------+
| 12. นางฉัตรทอง ทิพยกะลิน     | 200,   | 69      | 60      |            |
|                           | 000.00 | ,000.00 | ,000.00 |            |
+---------------------------+--------+---------+---------+------------+
| นางสุรีย์ หมื่นนรินทร์           |        |         |         | 9,000.00   |
+---------------------------+--------+---------+---------+------------+
| นายวิชา ลดาลลิตสกุล          |        |         |         | 9,000.00   |
+---------------------------+--------+---------+---------+------------+
| นางสาววราภรณ์ กุลสวัสดิ์ภักดี    |        |         |         | 9,000.00   |
+---------------------------+--------+---------+---------+------------+
| รวมทั้งสิ้น                   | 3,550, | 714     | 210     | 61,000.00  |
|                           | 000.00 | ,000.00 | ,000.00 |            |
+---------------------------+--------+---------+---------+------------+

ค่าตอบแทนรวมผู้บริหาร จำนวน 9 คน ได้รับค่าตอบแทนในฐานะพนักงานในปี 2555
เป็นจำนวนเงินทั้งสิ้น 22,363,297.00 บาท

ค่าตอบแทนอื่น

- ไม่มี -

(4) การกำกับดูแลกิจการ

คณะกรรมการบริษัท ได้ให้ความสำคัญต่อการสร้างระบบการกำกับดูแลกิจการที่ดี
ดำเนินธุรกิจด้วยความโปร่งใส ซื่อสัตย์ รับผิดชอบต่อผลการปฏิบัติงานตามหน้าที่
มีความสามารถในการแข่งขันและเป็นธรรมต่อผู้มีส่วนเกี่ยวข้องทุกฝ่าย เพื่อสร้างความเจริญ
เพิ่มมูลค่าทางเศรษฐกิจและความมั่งคั่งแก่ผู้ถือหุ้น
โดยยึดหลักการบริหารงานตามหลักการกำกับดูแลกิจการที่ดีของตลาดหลักทรัพย์แห่งประเทศไทย
และบนพื้นฐานของเศรษฐกิจพอเพียง คือ ความพอประมาณ ความมีเหตุผลและการมีภูมิคุ้มกันที่ดี
โดยอาศัยความรู้ ความรอบคอบ และความระมัดระวัง มาใช้ในการวางแผนและการดำเนินงาน
ขณะเดียวกันได้เสริมสร้างให้ผู้บริหารและพนักงานทุกคน มีคุณธรรม ซื่อสัตย์สุจริต ขยัน อดทน
มีการแบ่งปันและใช้สติปัญญาในการดำเนินงาน พร้อมต่อการรองรับการเปลี่ยนแปลงทางเศรษฐกิจ
การเมือง วัฒนธรรม และสังคม เพื่อประโยชน์สุขอย่างสมดุล และยั่งยืน

หลักการกำกับดูแลกิจการที่ดีของบริษัท ประกอบด้วยนโยบายการกำกับดูแลกิจการ จริยธรรมธุรกิจ
และจรรยาบรรณพนักงาน ได้ผ่านการอนุมัติจากคณะกรรมการบริษัท ตั้งแต่ปี 2545
และได้มีการทบทวนความเหมาะสมเป็นประจำ ซึ่งบริษัท เห็นว่านโยบายการกำกับดูแลกิจการ
จริยธรรมธุรกิจ และจรรยาบรรณพนักงานของบริษัท ยังเหมาะสมกับสถานการณ์ปัจจุบัน
โดยบริษัทได้แจกจ่ายให้แก่ กรรมการบริษัท ผู้บริหาร พนักงาน และเผยแพร่บนเว็บไซต์ของบริษัท
www.fareastddb.com
เพื่อให้รับทราบและเป็นแนวทางเดียวกันในการปฏิบัติตนในการดำเนินธุรกิจ
และเป็นหลักยึดถือในการทำงาน
ซึ่งบริษัทได้ทบทวนความเหมาะสมเป็นประจำทุกปีและเห็นว่ายังเหมาะสมกับสถานการณ์ปัจจุบัน

  คณะกรรมการบริษัท ผู้บริหารและพนักงานทุกระดับของบริษัท ให้ความสำคัญกับการปฏิบัติตาม

หลักการกำกับดูแลกิจการที่ดี มีการทบทวนและปรับปรุงอย่างต่อเนื่อง ส่งผลให้ในปี 2555
บริษัทได้รับ

 ผลการประเมินการกำกับดูแลกิจการบริษัทจดทะเบียน ประจำปี 2555 อยู่ในระดับ “ดีมาก”

 ผลประเมินคุณภาพการประชุมผู้ถือหุ้นสามัญประจำปี 2555 อยู่ในระดับ “ดีเยี่ยม+สมควรเป็น

ตัวอย่าง”

บริษัทมีการปฏิบัติตามหลักการกำกับดูแลที่ดีสำหรับบริษัทจดทะเบียนของตลาดหลักทรัพย์แห่งประเทศไทย
ตามหลักการที่สำคัญ 5 หมวดอย่างครบถ้วน
โดยรักษาคุณภาพการปฏิบัติงานและพัฒนาต่ออย่างต่อเนื่องสรุปได้ดังนี้

1) สิทธิของผู้ถือหุ้น

คณะกรรมการบริษัทตระหนักถึงความสำคัญของผู้ถือหุ้นและเคารพสิทธิแห่งความเป็นเจ้าของ
นอกเหนือจากสิทธิในการลงคะแนนเสียงในที่ประชุมผู้ถือหุ้น
จึงกำหนดนโยบายในการกำกับดูแลกิจการครอบคลุมถึงการปกป้องคุ้มครองสิทธิของผู้ถือหุ้น
ส่งเสริมให้ผู้ถือหุ้นได้ใช้สิทธิของตนและตระหนักถึงหน้าที่ในการดูแลและคุ้มครองให้ผู้ถือหุ้นทุกรายได้รับสิทธิขั้นพื้นฐานโดยเท่าเทียมกัน
เป็นธรรม ตามที่กำหนดไว้ในข้อบังคับและจริยธรรมธุรกิจ เพื่อใช้ในการดำเนินธุรกิจของบริษัท
สิทธิขั้นพื้นฐานได้แก่

- สิทธิในความเป็นเจ้าของหุ้น การซื้อขาย หรือโอนหุ้น

- สิทธิการมีส่วนแบ่งในกำไร

- สิทธิในการรับข่าวสารข้อมูลของบริษัทฯ อย่างเพียงพอ

-
สิทธิในการเข้าร่วมประชุมผู้ถือหุ้นเพื่อใช้สิทธิในการแสดงความคิดเห็นและร่วมตัดสินใจโดยการออกเสียงในที่ประชุมผู้ถือหุ้น
เช่น การเลือกตั้งกรรมการบริษัท การกำหนดค่าตอบแทนกรรมการบริษัท การแต่งตั้งผู้สอบบัญชี
การอนุมัติเรื่องที่มีผลกระทบต่อบริษัท สิทธิในการรับเงินปันผล
รวมทั้งสิทธิในการแสดงความคิดเห็นและซักถามในการประชุมผู้ถือหุ้น

นอกจากสิทธิขั้นพื้นฐาน คณะกรรมการบริษัทยังคำนึงถึงสิทธิของผู้ถือหุ้นทั้งตามกฎหมาย
และดำเนินการในเรื่องต่าง ๆ
ที่เป็นการส่งเสริมและอำนวยความสะดวกในการใช้สิทธิของผู้ถือหุ้นโดยไม่ละเมิดสิทธิหรือลิดรอนสิทธิของผู้ถือหุ้น
ส่งเสริมและอำนวยความสะดวกในการใช้สิทธิของผู้ถือหุ้น ดังนี้

1.1 สิทธิในการรับทราบข้อมูล ผู้ถือหุ้นมีสิทธิรับทราบข้อมูลอย่างเท่าเทียมกัน
โดยบริษัทได้เผยแพร่ทั้งภาษาไทยและภาษาอังกฤษ
ผ่านระบบเผยแพร่ข้อมูลของตลาดหลักทรัพย์แห่งประเทศไทยและเว็บไซต์ของบริษัท
www.fareastddb.com เพื่อให้ผู้ถือหุ้นมีช่องทางที่จะได้รับข่าวสารข้อมูลของบริษัทได้มากขึ้น เช่น
ผลการดำเนินงาน ข้อมูลการทำรายการที่เกี่ยวโยงกัน การซื้อขายสินทรัพย์ที่สำคัญ รายชื่อผู้ถือหุ้น
10 อันดับแรกของบริษัท ณ วันปิดสมุดทะเบียนผู้ถือหุ้น เพื่อประชุมสามัญประจำปีปัจจุบันก่อนวันประชุม
รายงานการประชุมผู้ถือหุ้นภายใน 14 วันนับจากวันประชุม
และข้อมูลที่จำเป็นต่อการตัดสินใจของผู้ถือหุ้น

1.2 สิทธิในการเข้าร่วมประชุมผู้ถือหุ้น บริษัทจัดให้มีการประชุมสามัญผู้ถือหุ้นเป็นประจำทุกปีภายใน
4 เดือน นับแต่วันสิ้นสุดรอบปีบัญชีของบริษัท โดยวัน เวลา และสถานที่ประชุม
ไม่เป็นอุปสรรคในการเข้าร่วมประชุมของผู้ถือหุ้น

ในปี 2555 บริษัทจัดประชุมสามัญผู้ถือหุ้นครั้งที่ 18 เมื่อวันที่ 27 เมษายน 2555 ณ
ห้องประชุมของบริษัท เลขที่ 465/1-467 ถนนศรีอยุธยา แขวงทุ่งพญาไท เขตราชเทวี กรุงเทพฯ
10400 เป็นประจำทุกปี เพื่อไม่ให้ผู้ถือหุ้นสับสนพร้อมแนบแผนที่ไปพร้อมกับหนังสือบอกล่าวนัดประชุม
และแจ้งกำหนดการประชุมสามัญผู้ถือหุ้นและวาระการประชุมทั้งภาษาไทยและภาษาอังกฤษ
ผ่านระบบเผยแพร่ข้อมูลของตลาดหลักทรัพย์แห่งประเทศไทย พร้อมเผยแพร่ในเว็บไซต์ของบริษัท
www.fareastddb.com ตั้งแต่วันที่ 23 มีนาคม 2555
เพื่อให้ผู้ถือหุ้นทราบล่วงหน้าก่อนวันประชุมเป็นเวลาประมาณ 5 สัปดาห์

ก่อนวันประชุมผู้ถือหุ้น

1. บริษัท
เปิดโอกาสให้ผู้ถือหุ้นมีส่วนร่วมในการประชุมโดยให้สิทธิผู้ถือหุ้นส่วนน้อยเสนอเรื่องเพื่อบรรจุเป็นวาระการประชุม
และ/หรือ เสนอชื่อบุคคลเพื่อรับการพิจารณาเลือกตั้งเป็นกรรมการบริษัท

ในการประชุมสามัญผู้ถือหุ้น ปี 2555 บริษัท
เปิดโอกาสให้ผู้ถือหุ้นเสนอเรื่องเพื่อบรรจุเป็นวาระการประชุมและ/หรือเสนอชื่อบุคคลเพื่อรับการพิจารณาเลือกตั้งเป็นกรรมการบริษัทในการประชุมสามัญผู้ถือหุ้นประจำปี
2555 ตั้งแต่วันที่ 24 ธันวาคม 2554 ถึงวันที่ 23 มกราคม 2555
โดยเผยแพร่ทั้งภาษาไทยและภาษาอังกฤษผ่านระบบข้อมูลของตลาดหลักทรัพย์แห่งประเทศไทยและเว็บไซต์ของบริษัท
www.fareastddb.com ปรากฏว่าไม่มีผู้ถือหุ้นเสนอเรื่องเพื่อบรรจุเป็นวาระการประชุม และ/หรือ
เสนอชื่อบุคคลเพื่อรับการพิจารณาเลือกตั้งเป็นกรรมการบริษัท

2.
บริษัทได้เปิดเผยหนังสือบอกกล่าวนัดประชุมพร้อมเอกสารประกอบการประชุมทั้งหมดที่มีข้อมูลเหมือนกับข้อมูลที่บริษัท
ส่งให้ผู้ถือหุ้นในรูปเอกสารทั้งภาษาไทยและภาษาอังกฤษ ในเว็บไซต์ของบริษัท
www.fareastddb.com ล่วงหน้าก่อนส่งเอกสารมากกว่า 30 วัน ก่อนวันประชุม ตั้งแต่วันที่ 23
มีนาคม 2555 เพื่อให้ผู้ถือหุ้นทั้งชาวไทยและต่างชาติสามารถเข้าถึงข้อมูลได้โดยสะดวก รวดเร็ว
และมีเวลาพิจารณาข้อมูลมากยิ่งขึ้น

3.
บริษัทได้ส่งหนังสือบอกกล่าวนัดประชุมซึ่งมีการกำหนดวาระการประชุมพร้อมข้อเท็จจริงและเหตุผล
รวมทั้งความเห็นของคณะกรรมการบริษัทในทุกวาระ พร้อมเอกสารข้อมูลประกอบการประชุม
ประกอบด้วย รายงานประจำปี งบการเงิน
ประวัติของบุคคลที่ได้รับการเสนอชื่อให้เลือกตั้งเป็นกรรมการบริษัท นิยามกรรมการอิสระ
ข้อมูลกรรมการตรวจสอบที่บริษัท เสนอชื่อให้เป็นผู้รับมอบฉันทะ แผนที่ของสถานที่จัดประชุม
คำอธิบายเอกสารและหลักฐานที่ผู้ถือหุ้นต้องนำมาแสดงในการเข้าร่วมประชุม
ข้อบังคับบริษัทในส่วนที่เกี่ยวข้องกับการประชุมผู้ถือหุ้น และหนังสือมอบฉันทะแบบ ข.
ให้ผู้ถือหุ้นล่วงหน้าก่อนวันประชุม 10 วัน โดยส่งวันที่ 17 เมษายน 2555
เพื่อให้ผู้ถือหุ้นพิจารณาล่วงหน้า อีกทั้งได้ลงประกาศโฆษณาในหนังสือพิมพ์เป็นเวลาติดต่อกัน 3 วัน
ก่อนวันประชุม 7 วัน ตั้งแต่วันที่ 19 เมษายน 2555

กรณีผู้ถือหุ้นต่างชาติบริษัทได้จัดส่งหนังสือบอกกล่าวนัดประชุมพร้อมเอกสารประกอบการประชุมซึ่งมีการแปลเป็นภาษาอังกฤษไปพร้อมกับชุดภาษาไทย

นอกจากนี้ ผู้ถือหุ้นสามารถ Download
หนังสือมอบฉันทะที่ได้จัดทำและปฏิบัติตามประกาศของกระทรวงพาณิชย์ ซึ่งมี 3 แบบ คือ แบบ ก.
แบบ ข. และแบบ ค. โดยสามารถเลือกหนังสือมอบฉันทะแบบใดแบบหนึ่ง

วันประชุมผู้ถือหุ้น

1. คณะกรรมการบริษัทให้ความสำคัญต่อการประชุมผู้ถือหุ้น
และมีความรับผิดชอบต่อผู้ถือหุ้นโดยถือเป็นหน้าที่ที่ต้องเข้าร่วมประชุม
เพื่อเปิดโอกาสให้ผู้ถือหุ้นซักถามข้อมูลของบริษัท

ในการประชุมสามัญผู้ถือหุ้นครั้งที่ 18 เมื่อวันที่ 27 เมษายน 2555 กรรมการบริษัทเข้าร่วมประชุม
11 ท่าน คิดเป็นร้อยละ 91.66 ประธานกรรมการชุดย่อยและกรรมการชุดย่อย
เข้าร่วมประชุมครบทุกท่าน ผู้อำนวยการฝ่ายการเงิน ผู้จัดการฝ่ายบัญชี เข้าร่วมประชุม
และมีผู้สอบบัญชีของบริษัท เข้าร่วมประชุมและเป็นสักขีพยานในการนับคะแนน
มีการบันทึกรายชื่อคณะกรรมการบริษัท
คณะกรรมการชุดย่อยและผู้บริหารรวมทั้งผู้สอบบัญชีที่เข้าร่วมประชุมผู้ถือหุ้นไว้ในรายงานการประชุม
สามารถดูได้จากรายงานการประชุมสามัญผู้ถือหุ้นที่เผยแพร่ในเว็บไซต์ของบริษัทwww.fareastddb.com

2. บริษัท ปฏิบัติต่อผู้ถือหุ้นอย่างเท่าเทียมกันทุกราย
เมื่อถึงเวลาประชุมกรรมการผู้จัดการได้แจ้งจำนวน / สัดส่วนผู้ถือหุ้นที่เข้าประชุม หลังจากนั้น
ประธานกรรมการบริษัทกล่าวเปิดประชุมและแนะนำกรรมการบริษัท กรรมการชุดย่อย ผู้บริหาร
ผู้สอบบัญชี พร้อมชี้แจงกติกาทั้งหมด
รวมถึงวิธีการลงคะแนนและนับคะแนนเสียงของผู้ถือหุ้นที่ลงมติในแต่ละวาระตามข้อบังคับบริษัท
และเปิดโอกาสให้ผู้ถือหุ้นที่เข้าร่วมประชุมทุกรายซักถาม แสดงความคิดเห็น
ข้อเสนอแนะได้อย่างเต็มที่ในทุกวาระและสรุปผลการลงมติจากการนับคะแนนเสียงในทุกวาระด้วยระบบ
Barcode ทั้งเห็นด้วย ไม่เห็นด้วย และงดออกเสียง
พร้อมทั้งมีการบันทึกในรายงานการประชุมอย่างชัดเจนถูกต้อง ครบถ้วน

3. ในการประชุมสามัญผู้ถือหุ้นครั้งที่ 18 เมื่อวันที่ 27 เมษายน 2555 บริษัทได้ใช้ระบบ Barcode
ในการลงทะเบียนและนับคะแนนเสียง เพื่ออำนวยความสะดวกแก่ผู้ถือหุ้นที่เข้าร่วมประชุม
การตรวจนับคะแนนในแต่ละวาระใช้ระบบ Barcode
มีผู้สอบบัญชีร่วมเป็นสักขีพยานในการนับคะแนนทุกวาระเพื่อความโปร่งใส นอกจากนี้ ผู้ถือหุ้น /
ผู้รับมอบฉันทะทุกคนยังสามารถเห็นผลคะแนนบนหน้าจอในห้องประชุมในแต่ละวาระว่ามีผู้เห็นด้วย
ไม่เห็นด้วย และงดออกเสียงไปพร้อมกันทันที

การลงคะแนนเสียงในแต่ละวาระจะกระทำโดยเปิดเผย
มีบัตรลงคะแนนให้ผู้ถือหุ้น/ผู้รับมอบฉันทะทุกวาระ และจะเก็บบัตรลงคะแนนเฉพาะผู้ไม่เห็นด้วย
และ/หรืองดออกเสียง ยกเว้นวาระเลือกตั้งกรรมการบริษัทจะเลือกตั้งเป็นรายบุคคล
และเก็บบัตรลงคะแนนจากผู้ถือหุ้น / ผู้รับมอบฉันทะทุกคน
การนับคะแนนเสียงจะนับเฉพาะผู้ที่ไม่เห็นด้วย และ/หรือ งดออกเสียงเท่านั้น
และจะนำมาหักออกจากจำนวนเสียงทั้งหมดที่เข้าร่วมประชุมส่วนที่เหลือจะถือว่าเป็นคะแนนเสียงที่เห็นด้วยในวาระนั้น
ๆ ในปี 2555
การลงคะแนนเสียงของผู้ถือหุ้นในแต่ละวาระสามารถดูได้จากรายงานการประชุมสามัญผู้ถือหุ้นครั้งที่
18 ที่บริษัท เผยแพร่ในเว็บไซต์ของบริษัท

4. บริษัท ดำเนินการประชุมเรียงตามลำดับวาระการประชุม
ไม่มีการสลับวาระและไม่มีการเพิ่มวาระอื่นนอกเหนือจากที่ได้กำหนดไว้ในหนังสือนัดประชุมผู้ถือหุ้น
หรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า

5. บริษัท มีการบันทึกวีดีทัศน์การประชุมผู้ถือหุ้นตลอดระยะเวลาการประชุม
ซึ่งผู้ถือหุ้นสามารถติดต่อได้ที่เลขานุการบริษัทและได้เผยแพร่ภาพการประชุมผ่าน เว็บไซต์ของบริษัท

6. วาระการประชุมผู้ถือหุ้นที่สำคัญ ได้แก่

(1) การจ่ายเงินปันผล : บริษัท เสนอรายละเอียดเกี่ยวกับการจัดสรรกำไร
อัตราเงินปันผลที่เสนอจ่าย
พร้อมเหตุผลและข้อมูลประกอบซึ่งเป็นไปตามนโยบายการจ่ายเงินปันผลของบริษัท
มีการเปรียบเทียบระหว่างเงินปันผลที่จ่ายกับนโยบาย
และระหว่างเงินปันผลที่จ่ายในปีปัจจุบันกับปีที่ผ่านมา
พร้อมระบุวันกำหนดรายชื่อผู้ถือหุ้นที่มีสิทธิรับเงินปันผล และวันปิดสมุดทะเบียนพักการโอนหุ้น

(2) การเลือกตั้งกรรมการบริษัท: บริษัท ให้สิทธิผู้ถือหุ้นเลือกตั้งกรรมการบริษัทเป็นรายคน
และเปิดโอกาสให้ผู้ถือหุ้นเสนอชื่อบุคคลเพื่อรับการพิจารณาเลือกตั้งเป็นกรรมการบริษัท
กรรมการบริษัทที่ได้รับการเสนอชื่อได้ผ่านการพิจารณากลั่นกรองจากคณะกรรมการบริษัท
และหากเป็นกรรมการอิสระต้องมีคุณสมบัติตามที่บริษัทกำหนด
และตามประกาศของคณะกรรมการกำกับตลาดทุนโดยมีข้อมูลเบื้องต้นของบุคคลที่เสนอให้เลือกตั้ง
จำนวนบริษัทที่ดำรงตำแหน่งกรรมการบริษัท/ผู้บริหาร ในบริษัทมหาชนอื่น
ในกิจการที่แข่งขัน/เกี่ยวเนื่องกับธุรกิจของบริษัท ประเภทของกรรมการที่เสนอ

กรณี เป็นการเสนอชื่อกรรมการบริษัทท่านเดิม จะมีข้อมูลการเข้าร่วมประชุมในปีที่ผ่านมา
และจำนวนวาระ / ปีที่เคยดำรงตำแหน่งกรรมการบริษัท

(3) ค่าตอบแทนกรรมการบริษัท: บริษัทยังไม่มีคณะอนุกรรมการพิจารณาค่าตอบแทน
บริษัทมีการเสนอวงเงินค่าตอบแทนและรูปแบบค่าตอบแทนให้ที่ประชุมผู้ถือหุ้นอนุมัติเป็นประจำทุกปี
ซึ่งพิจารณาจากผลการดำเนินงาน ผลการปฏิบัติงาน
วงเงินค่าตอบแทนที่ได้รับอนุมัติจากที่ประชุมผู้ถือหุ้น จำนวนเงินค่าตอบแทนที่จ่ายในปีที่ผ่านมา
และเปรียบเทียบกับระดับที่ปฏิบัติอยู่ในกลุ่มธุรกิจเดียวกัน รวมถึงอำนาจหน้าที่และความรับผิดชอบ
มีการสรุปวงเงินที่ได้รับอนุมัติ จำนวนเงินที่จ่ายจริงและรูปแบบในการจ่าย
รวมทั้งจำนวนเงินที่จ่ายให้แก่ คณะกรรมการบริษัท คณะกรรมการตรวจสอบ
และคณะกรรมการบริหารความเสี่ยง เป็นรายบุคคล ในแบบแสดงรายการข้อมูลประจำปี
(แบบ56-1) รายงานประจำปี (แบบ 56-2) ในหัวข้อ ค่าตอบแทนกรรมการบริษัท

(4) การแต่งตั้งผู้สอบบัญชีและกำหนดจำนวนเงินค่าสอบบัญชี : บริษัท เสนอชื่อผู้สอบบัญชี
สำนักงานสอบบัญชี ความเป็นอิสระ ผลการปฏิบัติงาน จำนวนปีที่ทำหน้าที่
มีการเปรียบเทียบค่าสอบบัญชีระหว่างปีปัจจุบันกับปีที่ผ่านมา
และค่าบริการอื่นที่มีการรับบริการจากสำนักงานสอบบัญชีที่ผู้สอบบัญชีสังกัด นอกจากนี้
ยังได้พิจารณาเปรียบเทียบกับปริมาณงานและอัตราค่าสอบบัญชีของบริษัทจดทะเบียนอื่นในระดับเดียวกัน
โดยผ่านการพิจารณาคัดเลือกจากคณะกรรมการตรวจสอบ

หลังวันประชุมผู้ถือหุ้น

บริษัท จัดทำรายงานการประชุมสามัญผู้ถือหุ้นทั้งภาษาไทย และภาษาอังกฤษอย่างละเอียด ชัดเจน
ครบถ้วน ตรงตามข้อเท็จจริงในแต่ละวาระ มีการบันทึกรายชื่อกรรมการบริษัท
รายชื่อกรรมการชุดย่อย ผู้บริหารสูงสุดทางด้านบัญชีและการเงิน ผู้สอบบัญชี ที่เข้าร่วมประชุม
บันทึกวิธีการลงคะแนนและนับคะแนน บันทึกจำนวนคะแนนเสียงที่ได้รับในแต่ละวาระทั้ง เห็นด้วย
ไม่เห็นด้วย และงดออกเสียง ซึ่งรายงานการประชุมดังกล่าวได้รับการสอบทานจากฝ่ายกฎหมาย
และประธานกรรมการบริษัทก่อนลงนามในฐานะประธานที่ประชุม
และส่งให้ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
พร้อมทั้งเปิดเผยผ่านเว็บไซต์ www.fareastddb.com ทั้งภาษาไทยและภาษาอังกฤษ ภายใน 14
วัน นับจากวันประชุมผู้ถือหุ้น เพื่อเป็นช่องทางให้ผู้ถือหุ้นสามารถตรวจสอบข้อมูลได้
โดยไม่จำเป็นต้องรอให้ถึงการประชุมครั้งต่อไป พร้อมทั้งนำส่งกรมพัฒนาธุรกิจการค้า
กระทรวงพาณิชย์ ภายในเวลาที่กฎหมายกำหนด

2. การปฏิบัติต่อผู้ถือหุ้นอย่างเท่าเทียมกัน

บริษัทให้ความเคารพต่อสิทธิแห่งความเป็นเจ้าของของผู้ถือหุ้นโดยปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
ผู้ถือหุ้นทุกรายมีสิทธิและความเท่าเทียมกัน ดังนี้

2.1 การประชุมผู้ถือหุ้น

1. การกำหนดสิทธิออกเสียงในที่ประชุม เป็นไปตามจำนวนหุ้นที่ผู้ถือหุ้นถืออยู่
โดยหนึ่งหุ้นมีสิทธิเท่ากับหนึ่งเสียง

2. การประชุมผู้ถือหุ้น บริษัทเปิดโอกาสให้ผู้ถือหุ้นส่วนน้อยเสนอเรื่องเพื่อบรรจุเป็นวาระการประชุม
และ/หรือ เสนอชื่อบุคคลเพื่อรับการพิจารณาเลือกตั้งเป็นกรรมการบริษัท
ล่วงหน้าก่อนการประชุมตามหลักกเกณฑ์ที่กำหนด รวมถึงช่องทางและช่วงเวลารับเรื่อง
โดยเผยแพร่ทั้งภาษาไทยและภาษาอังกฤษผ่านช่องทางของตลาดหลักทรัพย์แห่งประเทศไทย
และเว็บไซต์ของบริษัท

3. การประชุมสามัญผู้ถือหุ้นครั้งที่ 18 เมื่อวันที่ 27 เมษายน 2555 บริษัท
ส่งหนังสือบอกกล่าวนัดประชุมพร้อมเอกสารประกอบการประชุมล่วงหน้าก่อนการประชุม 10 วัน
โดยส่งวันที่ 17 เมษายน 2555 ประกอบด้วยรายละเอียดวาระการประชุม รายงานประจำปี
งบการเงิน หนังสือมอบฉันทะแบบ ข. ขั้นตอนการมอบฉันทะ
ข้อมูลของบุคคลที่ได้รับการเสนอชื่อเลือกตั้งเป็นกรรมการบริษัท และแผนที่สถานที่จัดประชุม
ซึ่งเป็นข้อมูลเดียวกับที่บริษัท ได้เผยแพร่ในเว็บไซต์ของบริษัท ก่อนการประชุมมากกว่า 30 วัน
เพื่อให้ผู้ถือหุ้นมีเวลาศึกษาข้อมูลก่อนการประชุม

บริษัทอำนวยความสะดวกให้กับผู้ถือหุ้น กรณีเป็นผู้ถือหุ้นต่างชาติ
บริษัทจัดส่งหนังสือบอกกล่าวนัดประชุม
พร้อมเอกสารประกอบการประชุมชุดแปลเป็นภาษาอังกฤษไปพร้อมชุดภาษาไทย

4. บริษัทสนับสนุนให้ผู้ถือหุ้นทุกคนมีส่วนร่วมในการพิจารณา และออกเสียงลงคะแนนในเรื่องสำคัญ ๆ
ของบริษัทฯ ตามระเบียบวาระการประชุม
โดยผู้ถือหุ้นที่ไม่สามารถเข้าร่วมประชุมด้วยตนเองสามารถมอบฉันทะให้บุคคลใดบุคคลหนึ่งหรือกรรมการตรวจสอบ
ซึ่งเป็นกรรมการอิสระของบริษัท คนใดคนหนึ่งเข้าประชุมแทน เพื่อเป็นตัวแทนรักษาสิทธิของตน
ซึ่งบริษัทได้ให้ชื่อ ที่อยู่และการมีส่วนได้เสียในวาระการประชุมของกรรมการตรวจสอบทั้ง 4
คนไว้ในหนังสือบอกกล่าวนัดประชุม หรือสามารถดูข้อมูลเกี่ยวกับกรรมการตรวจสอบทั้ง 4
คนได้จากรายงานประจำปี ที่ส่งไปพร้อมหนังสือบอกกล่าวนัดประชุม

บริษัทอำนวยความสะดวกให้ผู้ถือหุ้นที่ไม่สามารถเข้าร่วมประชุมด้วยตนเอง
โดยได้ส่งหนังสือมอบฉันทะแบบ ข. ไปพร้อมหนังสือบอกกล่าวนัดประชุม
เพื่อสนับสนุนให้ผู้ถือหุ้นใช้หนังสือมอบฉันทะที่สามารถกำหนดทิศทางการลงคะแนนเสียงได้
ระบุถึงเอกสาร/หลักฐานรวมทั้งคำแนะนำขั้นตอนในการมอบฉันทะและไม่ได้กำหนดกฏเกณฑ์ที่ทำให้ยากต่อการมอบฉันทะหรือสามารถ
Download หนังสือมอบฉันทะที่ได้จัดทำ และปฏิบัติตามประกาศกรมพัฒนาธุรกิจการค้า
กระทรวงพาณิชย์จากเว็บไซต์ของบริษัท www.fareastddb.com ซึ่งมี 3 แบบ คือ แบบ ก. แบบ
ข. และแบบ ค. (ใช้เฉพาะกรณีผู้ถือหุ้นเป็นผู้ลงทุนต่างประเทศ
และแต่งตั้งให้คัสโตเดียนในประเทศไทยเป็นผู้รับฝากและดูแลหุ้น)

ในปี 2555 บริษัทจัดให้มีการประชุมสามัญผู้ถือหุ้น ครั้งที่ 18 เมื่อวันที่ 27 เมษายน 2555

+--------------------------------+--------+----------------+----------+
|                                | ราย    |   หุ้น           | %        |
+--------------------------------+--------+----------------+----------+
|   ผู้ถือหุ้นตามทะเบียนรวม            | 324    | 7,500,000      | 100.00   |
|                                |        |                |          |
|   ผู้ถือหุ้นเข้าประชุม                | 65     | 5,757,704      | 76.77    |
|                                |        |                |          |
|   เข้าประชุมด้วยตนเอง             | 21     | 1,535,819      | 20.48    |
|                                |        |                |          |
|   มอบฉันทะ                      | 44     | 4,221,885      |          |
|                                |        |                |          |
|   - มอบให้กรรมการตรวจสอบ        | -      | -              |          |
|                                |        |                |          |
|   - มอบให้ผู้อื่น                   | 44     | 4,221,885      |          |
+--------------------------------+--------+----------------+----------+
|                                |        |                | 56.29    |
|                                |        |                |          |
|                                |        |                | -        |
|                                |        |                |          |
|                                |        |                | 56.29    |
+--------------------------------+--------+----------------+----------+

5. บริษัทจัดให้มีอากรแสตมป์สำหรับติดหนังสือมอบฉันทะไว้บริการผู้ถือหุ้น โดยไม่คิดค่าใช้จ่าย

6. บริษัทอำนวยความสะดวกให้ผู้ถือหุ้นได้ใช้สิทธิในการเข้าร่วมประชุมผู้ถือหุ้น
และออกเสียงอย่างเต็มที่
การลงทะเบียนเข้าประชุมสามารถลงทะเบียนล่วงหน้าก่อนการประชุมไม่น้อยกว่า 2 ชั่วโมง
และให้สิทธิผู้ถือหุ้นที่เข้าร่วมประชุมภายหลังที่ได้เริ่มประชุมไปแล้วมีสิทธิออกเสียงลงคะแนนในวาระที่ยังไม่มีการพิจารณา
และนับเป็นองค์ประชุมตั้งแต่วาระที่ใช้สิทธิในการออกเสียงเป็นต้นไป

นอกจากนี้
บริษัทได้จัดให้มีบุคลากรและเทคโนโลยีอย่างเพียงพอในการลงทะเบียนเข้าประชุมและการนับคะแนนเสียงในแต่ละวาระโดยใช้ระบบ
Barcode เพื่อให้เกิดความสะดวก รวดเร็ว และโปร่งใส

2.2 การดูแลการใช้ข้อมูลภายใน

บริษัทมีมาตรการดูแลการใช้ข้อมูลภายใน
โดยกำหนดไว้ในจริยธรรมที่ต้องปฏิบัติต่อบริษัทและผู้ถือหุ้นและกำหนดไว้ในจรรยาบรรณ
ให้กรรมการบริษัท ผู้บริหาร และพนักงานปฏิบัติหน้าที่ด้วยความซื่อสัตย์ มีความรับผิดชอบ
มีวินัยและมีจิตสำนึกที่ดีต่อส่วนรวม และต่อตนเอง
ไม่ใช้ตำแหน่งหน้าที่แสวงหาประโยชน์เพื่อตนเองและหรือผู้อื่นโดยมิชอบ รักษาผลประโยชน์
และทรัพย์สินของบริษัท โดยไม่นำข้อมูล และทรัพย์สินของบริษัทไปใช้เพื่อประโยชน์ของตนเอง
และ/หรือผู้อื่น และห้ามกระทำการอันเป็นการสนับสนุนบุคคลอื่นใด ให้ทำธุรกิจแข่งขันกับบริษัท
ซึ่งบริษัท ได้แจกจ่ายให้แก่กรรมการบริษัท ผู้บริหาร พนักงาน และเปิดเผยในเว็บไซต์ของบริษัท
www.fareastddb.com เพื่อเป็นแนวทางในการปฏิบัติตนในการดำเนินธุรกิจ
และเป็นหลักยึดในการทำงาน

นอกจากนี้ ระเบียบข้อบังคับเกี่ยวกับการทำงานของบริษัท
มีการกำหนดเรื่องดังกล่าวโดยกำหนดบทลงโทษทางวินัยไว้สูงสุด คือ การเลิกจ้าง
ซึ่งกรรมการบริษัท ผู้บริหาร และพนักงานได้ปฎิบัติตามที่กำหนด

2.3 การดูแลการซื้อขายหลักทรัพย์ของบริษัทฯ และการรายงานการมีส่วนได้เสีย

บริษัท มีมาตรการดูแลการซื้อขายหลักทรัพย์ของบริษัท โดยกำหนดไว้ในจรรยาบรรณ
ห้ามมิให้กรรมการบริษัท ผู้บริหาร และพนักงานซึ่งอยู่ในหน่วยงานที่รับทราบข้อมูลภายใน
ทำการซื้อขายหลักทรัพย์ของบริษัท ในช่วง 1 เดือน ก่อนการเปิดเผยงบการเงินแก่สาธารณชน
ทุกไตรมาส และกำหนดให้กรรมการบริษัท ผู้บริหาร (รวมทั้งคู่สมรสและบุตรที่ยังไม่บรรลุนิติภาวะ)
ที่มีหน้าที่รายงานการถือหลักทรัพย์ หากมีการซื้อขายหลักทรัพย์ของบริษัท
ต้องแจ้งต่อสำนักงานคณะกรรมการกำกับหลักทรัพย์และตลาดหลักทรัพย์
และส่งสำเนาให้เลขานุการบริษัท
เพื่อรายงานต่อคณะกรรมการบริษัทในการประชุมคณะกรรมการบริษัทครั้งต่อไป
ซึ่งในการประชุมคณะกรรมการบริษัททุกครั้ง จะมีวาระรายงานการถือหลักทรัพย์บริษัท
ของกรรมการบริษัทและผู้บริหาร

ในปี 2555 กรรมการบริษัทและผู้บริหาร ได้ปฏิบัติตามนโยบายอย่างเคร่งครัด
ไม่ปรากฏการซื้อขายในช่วงเวลาที่ห้าม

นอกจากนี้ บริษัท มีมาตรการดูแลการมีส่วนได้เสียของกรรมการบริษัท ผู้บริหาร
โดยกำหนดหลักเกณฑ์ให้กรรมการบริษัทและผู้บริหาร
ต้องรายงานการมีส่วนได้เสียของกรรมการบริษัท ผู้บริหาร และบุคคลที่มีความเกี่ยวข้อง
ตามแบบรายงานการมีส่วนได้เสีย ให้ประธานกรรมการบริษัท และประธานกรรมการตรวจสอบทราบ
และหากมีการเปลี่ยนแปลงต้องนำส่งรายงานการเปลี่ยนแปลง ให้ประธานกรรมการบริษัท
และประธานกรรมการตรวจสอบทราบ

ในปี 2555 กรรมการบริษัท และผู้บริหารได้ปฏิบัติตามหลักเกณฑ์ที่กำหนด

2.4 การดำเนินการกับความขัดแย้งทางผลประโยชน์

บริษัทได้ดำเนินธุรกิจด้วยความรอบคอบ มีเหตุมีผล คำนึงถึงประโยชน์สูงสุดของบริษัท
และการกำหนดราคาเป็นไปตามเงื่อนไขการค้าที่เป็นธรรมเสมือนการทำรายการกับบุคคลภายนอกด้วยการจัดวางระบบการปฏิบัติในเรื่องดังกล่าวด้วยความโปร่งใส
และปฏิบัติตามหลักเกณฑ์ของตลาดหลักทรัพย์แห่งประเทศไทย
โดยกำหนดเป็นนโยบายหนึ่งในการกำกับดูแลกิจการที่ดี
และกำหนดไว้ในจริยธรรมที่ต้องปฏิบัติต่อบริษัทและผู้ถือหุ้น
มีการเปิดเผยข้อมูลเพื่อให้เกิดความเท่าเทียมกันในการรับทราบข้อมูล เช่น รายการที่เกี่ยวโยงกัน
บริษัทได้ปฏิบัติตามประกาศคณะกรรมการตลาดหลักทรัพย์แห่งประเทศไทย
เรื่องการเปิดเผยข้อมูลและการปฏิบัติของบริษัทจดทะเบียนในรายการที่เกี่ยวโยงกัน
และกำหนดให้กรรมการบริษัทที่มีส่วนได้เสียต้องออกจากห้องประชุมและไม่ออกเสียงในวาระนั้น
เพื่อให้กรรมการบริษัทที่ไม่มีส่วนได้เสียสามารถแสดงความคิดเห็นได้อย่างเต็มที่และมีอิสระในการลงมติ
โดยเลขานุการบริษัทจะแจ้งให้ที่ประชุมทราบว่าในวาระดังกล่าวกรรมการบริษัทที่มีส่วนได้เสียมีใครบ้างที่จะต้องออกจากห้องประชุม
เมื่อเสร็จสิ้นการประชุมได้เปิดเผย ชื่อ ความสัมพันธ์ของบุคคลที่เกี่ยวโยง
การกำหนดราคามูลค่าของรายการ
และกรรมการบริษัทที่มีความเห็นต่างจากความเห็นของคณะกรรมการบริษัท (หากมี)
ต่อตลาดหลักทรัพย์แห่งประเทศไทยตามเวลาที่กำหนด และเปิดเผยในเว็บไซต์ของบริษัทอีกทางหนึ่ง
เพื่อให้เกิดความโปร่งใส รวมทั้งมีการบันทึกไว้ในรายงานการประชุมสามารถตรวจสอบได้

3. บทบาทของผู้มีส่วนได้เสีย

บริษัทมุ่งมั่นในการดำเนินธุรกิจด้วยความรับผิดชอบต่อผู้มีส่วนได้ส่วนเสียทุกฝ่ายเพื่อประโยชน์ร่วมกันอย่างยั่งยืน
โดยคณะกรรมการบริษัทได้กำกับดูแลให้บริษัทมีระบบการบริหารจัดการที่เชื่อมั่นว่าจะสามารถรับรู้และดูแลสิทธิของผู้มีส่วนได้ส่วนเสียทุกกลุ่ม
ได้แก่ ผู้ถือหุ้น พนักงาน ลูกค้า คู่ค้า คู่แข่ง เจ้าหนี้ ภาครัฐ และหน่วยงานอื่นๆ ที่เกี่ยวข้อง
ตลอดจนชุมชน สิ่งแวดล้อม และสังคมโดยรวม ภายใต้หลักการและนโยบายการกำกับดูแลกิจการที่ดี
จริยธรรมธุรกิจ จรรยาบรรณพนักงานของบริษัทซึ่งมีกำหนดไว้เป็นลายลักษณ์อักษร

การปฏิบัติต่อผู้มีส่วนได้ส่วนเสียกลุ่มต่างๆ ของบริษัท

ผู้ถือหุ้น :
บริษัทมุ่นมั่นในการประกอบธุรกิจด้วยความซื่อสัตย์สุจริตโดยไม่เห็นแก่ประโยชน์อย่างอื่นที่อาจได้มาจากการดำเนินงานที่ไม่ถูกต้องตามทำนองคลองธรรม
ดำเนินธุรกิจด้วยความถูกต้องโปร่งใสนำมาซึ่งความภาคภูมิใจต่อผลงานซึ่งมีผลประกอบการที่ดี
มีการเติบโตอย่างต่อเนื่องและมั่นคง มีศักยภาพในการแข่งขันสูง
และก่อให้เกิดมูลค่าเพิ่มอย่างสูงสุดแก่ผู้ถือหุ้นในระยะยาว
ซึ่งผู้ถือหุ้นทุกรายจะได้รับสิทธิขั้นพื้นฐานตามกฎหมายและได้รับการปฏิบัติโดยเสมอภาคอย่างเป็นธรรม
นอกจากนี้บริษัทยังได้ส่งเสริมการใช้สิทธิของผู้ถือหุ้นด้วยการเปิดโอกาสให้ผู้ถือหุ้น
ที่ถือหุ้ต่อเนื่องกันอย่างน้อย 12 เดือน มีสิทธิเสนอวาระหรือตัวบุคคลที่เหมาะสม
เพื่อเข้ารับการเลือกตั้งเป็นกรรมการในการประชุมสามัญผู้ถือหุ้นประจำปีด้วย

พนักงาน : พนักงานคือกุญแจสำคัญสู่ความสำเร็จของบริษัท
การเจริญเติบโตของบริษัทขึ้นอยู่กับพนักงานที่มีคุณภาพ
บริษัทจึงให้ความสำคัญและใส่ใจต่อคุณภาพชีวิตที่ดีของพนักงานทุกคน
ด้วยการสร้างบรรยากาศและจัดสภาพแวดล้อมในการทำงานที่ดี ปลอดภัยต่อชีวิต สุขภาพ
และทรัพย์สินของพนักงาน จัดให้มีเทคโนโลยีใหม่มาสนับสนุนการทำงาน
มุ่งเน้นที่จะพัฒนาและปรับปรุงระบบการพัฒนาบุคลากรให้มีความทันสมัย สอดคล้องกับเทคโนโลยี
เพื่อที่จะเสริมสร้างและพัฒนาพนักงาน ให้เป็นทั้งคนเก่งและคนดี
มีการเปิดโอกาสให้พนักงานทุกคนได้รับการฝึกฝน เพิ่มพูนทักษะในการทำงาน
แสดศักยภาพของทีมและตนเอง ในการแสดงความสามารถอย่างเต็มที่
และมีการจัดค่าตอบแทนที่เหมาะสมเพื่อสร้างแรงกระตุ้นในการทำงาน ทั้งในรูปของเงินเดือน
โบนัสของบริษัท นอกจากนี้ยังมีการจัดทำแผนพัฒนาบุคลากร
เพื่อส่งเสริมและพัฒนาขีดความสามารถของพนักงานที่มีศักยภาพสู่การเป็นผู้นำภายใต้แผนการสืบทอดตำแหน่ง
(Succession Plan) ต่อไป

บริษัทส่งเสริมให้พนักงานทุกคนมีส่วนร่วมในการดูแลสภาพแวดล้อมของบริษัท
และเพื่อความปลอดภัยและอนามัยที่ดี
บริษัทจัดให้มีการตรวจสอบความปลอดภัยของสถานที่ทำงานอย่างสม่ำเสมอ
จัดให้มีพนักงานรักษาความปลอดภัยตลอด 24 ชั่วโมง ติดตั้งระบบสัญญาณเตือนภัยภายในอาคาร
และจัดเครื่องมือเครื่องใช้และอุปกรณ์ด้านความปลอดภัยต่างๆ ให้แก่พนักงาน
พร้อมดูแลให้พนักงานใช้เครื่องมือป้องกันอุบัติภัยอย่างเคร่งครัด
และมีการจัดเตรียมระบบป้องกันภัยและความพร้อมด้านอุปกรณ์ความปลอดภัยต่างๆ
ที่พร้อมใช้งานอยู่เสมอ เช่น สัญญาณเตือนภัย ถังดับเพลิง ไฟฉุกเฉิน เป็นต้น
โดยจัดให้มีการซ้อมหนีไฟและป้องกันอัคคีภัยเป็นประจำ

บริษัทกำหนดจ่ายเงินบำเหน็จเกษียณอายุเพื่อประโยชน์หลังจากครบกำหนดการเกษียณอายุของพนักงาน
ซึ่งบริษัทจะให้ตามพระราชบัญญัติแรงงาน
อีกทั้งยังได้จัดทำกรมธรรม์ประกันภัยชีวิตกลุ่มสำหรับพนักงานทุกคนเพื่อเป็นการป้องกันความเสี่ยงและบรรเทาความสูญเสียให้แก่พนักงานและครอบครัว
ซึ่งเป็นรายการเสริมเพิ่มเติมจากการเป็นสมาชิกกองทุนประกันสังคมตามปกติ
นอกจากนี้บริษัทยังจัดให้มีสวัสดิการอื่นๆ สำหรับพนักงานด้วย ดังนี้

1. สวัสดิการพัฒนาความรู้พนักงาน

ไม่กี่ปีมานี้ การสื่อสารมีการพัฒนารวดเร็วมาก สอดคล้องกับการคิดค้นประดิษฐกรรมใหม่ๆ
เทคโนโลยีใหม่ ๆ ซี่งส่งผลกระทบเป็นวงกว้าง เชื่อมคนที่อยู่ในแต่ละมุมโลกให้สามารถติดต่อกัน
เห็นหน้ากัน สนทนากัน ประชุมหน้าจอด้วยเพียงอุปกรณ์มือถือเท่านั้น
ธุรกิจโฆษณาก็ได้รับผลกระทบจากการพัฒนานี้เช่นกัน
หากเราไม่พัฒนาเราก็จะล้าหลังในการเข้าถึงและสื่อสารกับผู้บริโภคยุคใหม่นี้ได้ ด้วยเหตุผลดังกล่าว
การพัฒนาความรู้ให้กับพนักงานในปี 2555 ส่วนใหญ่เราจึงเน้นไปที่การอบรมเรื่องที่เกี่ยวกับ ดิจิตอล
ขณะเดียวกัน การพัฒนาองค์ความรู้อื่น ๆ
ที่จะช่วยสนับสนุนเสริมสร้างศักยภาพการทำงานในสายวิชาชีพด้านอื่น ๆ ก็ยังคงจัดให้มีต่อเนื่อง
ทั้งนี้สามารถแบ่งลักษณะการอบรมได้ 2 ประเภทคือ

1) ประเภทสื่อดิจิตอล จัดรูปแบบการอบรมเป็น 2 ลักษณะ

1.1 คือ ส่งพนักงานระดับบริหาร ทั้งระดับกลางและระดับอาวุโส
ไปรับการอบรมที่จัดขึ้นโดยองค์กรและสถาบันที่เกี่ยวกับงานด้านดิจิตอล ได้แก่

 Mini MBA Digital Marketing ที่จัดขึ้นโดยมหาวิทยาลัย เดอะเนชั่น

 Digital Marketing Summit 2012 ที่จัดขึ้นโดย Nation Broadcasting
Corporations

 บันได 3 ขั้นสู่ Facebook Marketing โดยผู้เชี่ยวชาญด้านสื่อดิจิตอลนี้

 จัดส่งผู้บริหารระดับสูง
และพนักงานฝ่ายบริหารงานลูกค้าเข้าร่วมสัมนาที่จัดโดยสมาคมการตลาดแห่งประเทศไทยโดยมีลูกค้าของบริษัท
คือ SCG เป็นหนึ่งในผู้ให้การสนับสนุนโปรแกรมนี้ หัวข้อการสัมนาคือ ‘ Marketing in A
Digital Era ’ซึ่งจัดขึ้น 2 วันคือ 13-14 พฤศจิกายน 2555

1.2 จัดโครงการอบรมภายในให้กับพนักงานฟาร์อีสท์กรุ๊ป โดยเชิญบรรดาผู้เชี่ยวชาญด้านสื่อดิจิตอล
มาให้ความรู้ตั้งแต่ขั้นพื้นฐาน จนถึงระดับความรู้ทั่วไป นอกจากนี้ยังตั้งกลุ่ม Facebook
เพื่อให้ฝึกการใช้งานและใช้เป็นสือกลางในการติดต่อสนทนาระหว่างกลุ่ม
รวมไปถึงการส่งเสริมและสนับสนุนให้พนักงานได้มีโอกาสใช้งานอุปกรณ์สื่อดิจิตอลด้วย
โครงการอบรมดังกล่าวมีชื่อว่า Far East DDB Digital Academy

 Introduction to Digital Academy

 What Google do?

 Let’s Digital with Admax Network & Facebook

 Online Measurement & Viral Video

 Integrated campaign & SoLoMo

 SEM & Twitter

 Apps & Digital Trends

 ZocialRank & ZocialEyes

 Digital Technology

ทั้งนี้การจัดการอบรมดังกล่าว ใช้ระยะเวลาการอบรมตั้งแต่ 23 มีนาคม – 20 มิถุนายน 2555
มีพนักงานในฟาร์อีสท์ กรุ๊ปเข้าร่วมอบรมทั้งสิ้น 120 คน

นอกจากการอบรมสัมนาแล้ว ทางบริษัทฯ ก็เห็นความสำคัญของพัฒนาการด้านสื่อดิจิตอลที่รวดเร็วมาก
จึงริเริ่มโครงการในการฝึกทักษะและสะสมประสบการณ์การใช้สื่อดิจิตอลของพนักงาน โดยเปิด
Social Media กลุ่มในการสนทนาแลกเปลี่ยนความรู้ ความเห็นในงานวิชาชีพ
และเป็นการสร้างสัมพันธภาพที่ดีระหว่างกันและกัน

2) ประเภทเสริมทักษะ เพิ่มพูนประสิทธิภาพของงานเน้นไปที่แผนกงานนั้น ๆ

2.1 แผนกกราฟฟิก จัดวัน ‘Eat, Drink & Design : Graphic Away Day’ โดย
เชิญอาจารย์ วิทยากร
ผู้ทรงคุณวุฒิด้านการออกแบบงานกราฟฟิกมาให้ความรู้กับพนักงานพร้อมทำเวิร์คช้อป

2.2 จัดส่งพนักงานฝ่ายความคิดสร้างสรรค์และแผนกกราฟฟิก
ไปร่วมสัมนาที่ทางศูนย์ออกแบบความคิดสร้างสรรค์ TCDC จัดขึ้น ‘Design is Innovative,
Creative Unfolded’

2.3 แผนกความคิดสร้างสรรค์ จัดส่งพนักงานฝ่ายความคิดสร้างสรรค์
เข้าอบรมร่วมกับโครงการเวิรค์ช้อปของ สมาคมผู้กำกับศิลป์บางกอก BAD Special Workshop ‘
Hungry Therapy’

2.4 แผนกบริหารงานลูกค้า เข้าร่วมการสัมนาของสมาคมโฆษณาแห่งประเทศไทย ‘Adman
Awards & Symphosium 2012 : Edvertising Evolution’

2.5 จัดส่งเจ้าหน้าที่แผนกบริหารงานลูกค้า และแผนกวางแผนกลยุทธ์เข้าร่วมการสัมมนา ‘
Thailand’s Most Admired Brand’ ที่จัดขึ้นโดยนิตยสาร Brand Age

นอกจากนี้แล้วในปี 2555 ที่ผ่านมา
เราได้มีโอกาสส่งเจ้าหน้าที่อาวุโสระดับผู้บริหารและทีมเดินทางไปให้การอบรมความรู้ด้านการวางกลยุทธ์งานโฆษณาและการพัฒนาด้านความคิดสร้างสรรค์ให้กับ
พนักงานและเจ้าหน้าที่ของบริษัทเมียนมาร์ สปา-ทูเดย์-ฟาร์อีสท์ จำกัด
ซึ่งเป็นบริษัทร่วมทุนกับทางเอเยนซีเรา ณ กรุงร่างกุ้ง ประเทศเมียนมาร์

 การจัดให้มีห้องสมุด

 การส่งข่าวสารที่เป็นความรู้ทาง E-mail ทุกวัน เพื่อให้พนักงานได้รับรู้ข่าวสารทันเหตุการณ์

2. สวัสดิการช่วยเหลือด้านค่าครองชีพ

 การจ่ายโบนัส

 เงินประกันสังคม

 เงินช่วยเหลือกรณีประสบอุบัติภัย

 เงินช่วยเหลือกรณีพนักงานเสียชีวิต

 เงินช่วยเหลือกรณีบิดา มารดา คู่สมรสและบุตรเสียชีวิต

 การประกันอุบัติเหตุกลุ่ม

 ชุดฟอร์มพนักงานฝ่ายธุรการ

3. สวัสดิการที่พัฒนาสถาบันครอบครัวพนักงาน

 ทุนการศึกษาบุตรจากมูลนิธิ ดร.เทียม โชควัฒนา

4. สวัสดิการที่ส่งเสริมความมั่นคงในอนาคต

 เงินบำเหน็จเกษียณอายุ

 เงินกู้เพื่อที่อยู่อาศัยผ่านธนาคารอาคารสงเคราะห์

5. สวัสดิการสุขภาพอนามัย

 จัดให้มีการฉีดวัคซีนป้องกันโรคไข้หวัดใหญ่ตามฤดูกาลให้แก่พนักงาน

 ส่งเสริมและสนับสนุนให้พนักงานออกกำลังกาย

6. สวัสดิการนันทนาการ

 จัดงานเลี้ยงพนักงานเนื่องในวันปีใหม่ ทำบุญบริษัท

 จัดงานพบปะสังสรรค์และแสดงความยินดีระหว่างผู้บริหารและพนักงาน

 จัดงานเลี้ยงพนักงานที่เกษียณอายุ

ลูกค้า : บริษัทดำเนินธุรกิจโดยยึดถือความซื่อสัตย์ ยุติธรรม ให้ข้อมูลที่ถูกต้องแก่ลูกค้า
คำร้องเรียนของลูกค้า พึงได้รับการเอาใจใส่และดำเนินการอย่างเป็นธรรม
เพื่อสนองตอบความต้องการของลูกค้าอย่างรวดเร็ว
พัฒนาสินค้าและบริการให้ตรงตามความต้องการของลูกค้า

คู่ค้า :
บริษัทปฏิบัติต่อคู่ค้าตามเงื่อนไขทางการค้าที่สุจริตโดยยึดถือการปฏิบัติตามสัญญาและคำมั่นที่ให้ไว้กับคู่ค้าอย่างเคร่งครัด
หลีกเลี่ยงสถานการณ์ที่ก่อให้เกิดความขัดแย้งทางผลประโยชน์
ด้วยการเจรจาแก้ไขปัญหาบนพื้นฐานของความสัมพันธ์ทางธุรกิจ
และมีนโยบายในการรับและส่งมอบสินค้าตามคุณภาพและตรงตามกำหนดเวลา

คู่แข่ง : บริษัทประกอบธุรกิจด้วยความเป็นธรรมและส่งเสริมการแข่งขันทางการค้าอย่างเสรี
ดำเนินธุรกิจภายใต้กรอบกติกาการแข่งขันที่ดี หลีกเลี่ยงพฤติกรรมการเล่นพรรคเล่นพวก
และไม่ใช้วิธีการที่ไม่สุจริตเพื่อทำลายคู่แข่งทางการค้า

เจ้าหนี้ : บริษัทยึดถือและปฏิบัติตามข้อตกลงในเงื่อนไขทางการค้า
ตามข้อตกลงและหน้าที่อันพึงมีต่อเจ้าหนี้ด้วยความซื่อสัตย์สุจริตเพื่อสร้างความเชื่อมั่นและไว้วางใจซึ่งกันและกัน
โดยการจ่ายชำระให้แก่เจ้าหนี้ตรงตามกำหนดเวลาอย่างเคร่งครัด

แรงงาน :
บริษัทมีการดูแลและปกป้องสิทธิมนุษยชนมิให้ธุรกิจเข้าไปมีส่วนเกี่ยวข้องกับการละเมิดสิทธิของผู้อื่น
ไม่เอาเปรียบลูกจ้าง และไม่ใช้แรงงานที่ผิดกฎหมาย

ด้านสังคม ชุมชน และสิ่งแวดล้อม :
บริษัทดำเนินธุรกิจด้วยความรับผิดชอบต่อผู้มีส่วนเกี่ยวข้องทุกฝ่าย
ส่งเสริมให้พนักงานและผู้เกี่ยวข้องมีส่วนร่วมในการปฏิบัติตนเป็นพลเมืองดีและทำประโยชน์ให้กับชุมชนและสังคม
รวมทั้งสนับสนุนให้พนักงานมีส่วนร่วมสร้างสรรค์กิจกรรมต่างๆ

ปี 2555 เป็นปีที่ 6 แห่งการสนับสนุนและช่วยเหลือโรงเรียนชนบทที่ยากไร้ และขาดแคลน
โดยเป็นกิจกรรมที่ทำในนามลูกค้าของบริษัทฯ และพนักงานของบริษัทฯ
ในปีนี้เราได้เพิ่มการให้ความช่วยเหลือเป็น 2 โรงเรียน ทั้งสองแห่งเป็นโรงเรียนขั้นประถมศึกษา
คือ โรงเรียนบ้านคลองอุดม และโรงเรียนบ้านเนินไม้หอม ที่จังหวัดปราจีนบุรี

 สิ่งที่บริษัท ให้ความช่วยเหลือ ที่โรงเรียนบ้านคลองอุดม
ช่วยปรับปรุงโต๊ะอาหารให้กับทางโรงเรียน เครื่องเล่นบางส่วน พร้อมมอบอุปกรณ์กีฬา
รวมไปถึงข้าวสาร อาหารแห้งให้กับทางโรงเรียน

 ที่โรงเรียนบ้านเนินไม้หอม ทางบริษัท ได้เข้าไปช่วยทำช่องหน้าต่างให้กับอาคารเรียน 1 หลัง
ซื้อหนังสือนิทาน หนังสือเสริมสร้างความรู้เข้าห้องสมุดจัดซื้อเครื่องกรองน้ำเพิ่มให้ทางโรงเรียน
พร้อมมอบข้าวสาร อาหารแห้ง รวมทั้งชุดกีฬาให้กับเด็กนักเรียน

 เปิดโอกาสให้พนักงานเข้ามามีส่วนร่วมในการร่วมบริจาคโดยตั้งกล่องเชิญชวนแบ่งเป็น เติมอิ่ม
รับบริจาค ข้าวสาร อาหารแห้ง /เติมจินตนาการ รับบริจาคของเล่น ตุ๊กตา / เติมปัญญา
รับบริจาคนิทาน หนังสือเสริมความรู้ให้เด็ก

 จัดกิจกรรมมอบของ และเลี้ยงอาหารกลางวันให้กับเด็กนักเรียน ในวันที่ 7 พฤศจิกายน
เปิดรับจิตอาสา ไปร่วมทำกิจกรรมเล่นเกม เล่นฟุตบอลกับเด็ก

นอกจากนี้ยังได้ปลูกจิตสำนึกให้แก่พนักงานในการลดปริมาณขยะทั้งภายในและภายนอกองค์กรโดยปรับลดการใช้วัสดุที่อาจก่อให้เกิดมลพิษหรือเสียดุลยภาพต่อธรรมชาติสิ่งแวดล้อม
รณรงค์ให้พนักงานร่วมกันลดการใช้พลังงานไฟฟ้าโดยการใช้บันไดแทนการใช้ลิฟท์ และการปิดไฟ
ปิดแอร์ ในช่วงเวลาพักกลางวัน ลดการใช้กระดาษและส่งเสริมให้มีการนำกลับมาใช้ใหม่ (Reuse)

ภาครัฐ : บริษัทดำเนินการชำระภาษีอย่างถูกต้อง ครบถ้วน ตามระยะเวลาที่กำหนดของกฎหมาย
ทั้งภาษีเงินได้นิติบุคคล ภาษีมูลค่าเพิ่ม ภาษีธุรกิจเฉพาะ ภาษีเงินได้หัก ณ ที่จ่าย ภาษีโรงเรือน
ภาษีป้าย ภาษีศุลกากร อากรแสตมป์ รวมตลอดถึงค่าธรรมเนียมต่างๆ
ของภาครัฐที่เกี่ยวข้องกับการดำเนินธุรกิจของบริษัท

ช่องทางการมีส่วนร่วมของผู้มีส่วนได้ส่วนเสีย : ผู้ถือหุ้นและผู้มีส่วนได้ส่วนเสียสามารถแจ้งเบาะแส
หรือให้ข้อมูลในประเด็นที่สำคัญเกี่ยวกับความถูกต้องของรายงานทางการเงิน
ระบบการควบคุมภายในที่บกพร่อง
หรือการกระทำผิดกฎหมายและผิดจรรยาบรรณโดยสามารถติดต่อสื่อสารผ่านเลขานุการบริษัท
โทรศัพท์สายตรง 0-2354-3549 หรือทางอีเมล์ suree@fareastddb.com
ซึ่งเลขานุการบริษัทจะเป็นผู้รับผิดชอบในการรับข้อมูลและเอกสาร
เพื่อเสนอต่อผู้เกี่ยวข้องเฉพาะเรื่องและรายงานต่อคณะกรรมการบริษัท ในการนี้
ผู้แจ้งเบาะแสหรือข้อร้องเรียนจะได้รับการปกป้องคุ้มครองสิทธิและถูกรักษาไว้เป็นความลับของบริษัทอย่างดีที่สุด

4. การเปิดเผยข้อมูลและความโปร่งใส

บริษัทให้ความสำคัญต่อการเปิดเผยข้อมูลที่สำคัญทางการเงินอย่างถูกต้อง ทันเวลา
ตามมาตรฐานการบัญชีและหลักบัญชีที่รับรองโดยทั่วไป
รวมทั้งข้อมูลที่มิใช่ข้อมูลทางการเงินด้วยความโปร่งใสและทั่วถึง โดยการปฏิบัติตามกฎหมาย
กฎเกณฑ์ ข้อบังคับต่างๆ ของสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และหน่วยงานอื่นๆ ของรัฐอย่างเคร่งครัด
และติดตามการแก้ไขเปลี่ยนแปลงอย่างสม่ำเสมอเพื่อให้ผู้ถือหุ้น นักลงทุน
ตลอดจนสาธารณชนโดยทั่วไป มีความมั่นใจว่ากฎหมาย กฎเกณฑ์ ข้อบังคับที่บริษัทถือปฏิบัติอยู่นั้น
มีความทันสมัยและ ทำให้เกิดความเชื่อมั่นในการดำเนินธุรกิจ เพื่อเพิ่มมูลค่าให้แก่ผู้ถือหุ้น
ซึ่งผู้มีส่วนเกี่ยวข้องสามารถรับทราบข้อมูลต่าง ๆ ที่จำเป็นต่อการตัดสินใจ
ผ่านช่องทางที่บริษัทได้เปิดเผยไว้ เช่น ในรายงานประจำปี แบบ 56-1
ตลอดจนการเผยแพร่ข้อมูลผ่านทางเว็บไซต์ของตลาดหลักทรัพย์แห่งประเทศไทย www.set.or.th
และเว็บไซต์ของบริษัท www.fareastddb.com
ในการนี้บริษัทยังได้เปิดโอกาสให้ผู้ถือหุ้นและนักลงทุนทั่วไปสามารถซักถามข้อสงสัยต่างๆ
ผ่านช่องทางนักลงทุนสัมพันธ์ของบริษัท ซึ่งได้มอบหมายให้ นางชัยลดา ตันติเวชกุล กรรมการบริษัท
เป็นผู้พร้อมที่จะให้ข้อมูลและข่าวสารตามที่นักลงทุนและผู้เกี่ยวข้องที่สนใจ
โดยสามารถติดต่อสอบถามได้ที่หมายเลขโทรศัพท์ 0-2354-3333 โทรสาร 0-2644-9550
หรืออีเมล์ chailada@fareastddb.com
เพื่ออำนวยความสะดวกให้ผู้มีส่วนได้เสียทุกกลุ่มสามารถเข้าถึงข้อมูลได้ง่ายอย่างเท่าเทียมกัน
และหลากหลายช่องทางมากขึ้น

ทุกครั้งที่บริษัทมีนโยบายทำรายการที่อาจเข้าข่ายมีความขัดแย้งทางผลประโยชน์
คณะกรรมการตรวจสอบจะเข้าร่วมประชุมและแสดงความคิดเห็น
โดยกรรมการผู้มีส่วนได้เสียจะไม่เข้าร่วมประชุมและไม่ออกเสียงในวาระนั้นๆ
เพื่อให้การตัดสินใจของคณะกรรมการบริษัทและผู้บริหารเป็นไปอย่างยุติธรรมเพื่อประโยชน์ของผู้ถือหุ้นอย่างแท้จริง
เมื่อมีข้อสรุปแล้วบริษัทจะได้แจ้งและเปิดเผยมติที่ประชุมโดยระบุ มูลค่ารายการ คู่สัญญา
เหตุผลความจำเป็น และรายละเอียดอื่นๆ ที่เกี่ยวข้องในการทำรายการดังกล่าว
อย่างถูกต้องครบถ้วนทันเวลาตามหลักเกณฑ์ของตลาดหลักทรัพย์ฯ
นอกจากนี้ยังได้จัดทำรายการสรุปไว้ในรายงานประจำปีและแบบ 56-1

สำหรับกลไกการติดตาม ตรวจสอบและถ่วงดุลอำนาจในการบริหารงานให้มีความโปร่งใสนั้น
บริษัทมีระบบการควบคุมภายในที่ครอบคลุมทั้งด้านการจัดการ ด้านการปฏิบัติงาน และด้านการเงิน
โดยมีหน่วยงานตรวจสอบภายใน
ทำหน้าที่ประเมินการควบคุมภายในตามแนวปฏิบัติที่คณะกรรมการกำหนด
ซึ่งเน้นการตรวจสอบภายในเชิงป้องกันและให้เกิดประโยชน์กับหน่วยงานอย่างเป็นรูปธรรม
ค้นหาสาเหตุที่เป็นต้นเหตุ
และเสนอความเห็นที่จะปรับปรุงให้เกิดประโยชน์อย่างแท้จริงโดยได้รับความเห็นชอบจากหน่วยงานปฏิบัติ
รวมทั้งการเปิดเผยข้อมูลอย่างเพียงพอให้เกิดความโปร่งใสตามแนวทางการกำกับดูแลกิจการที่ดี
โดยรายงานผลการตรวจสอบโดยตรงต่อคณะกรรมการตรวจสอบ

นอกเหนือจากการเปิดเผยรายงานทางการเงินหรือสารสนเทศอื่นๆ ต่อสาธารณะผ่านช่องทางต่างๆ
ตามเงื่อนไขที่กฎหมายกำหนดอย่างเคร่งครัด ครบถ้วน และตรงเวลาแล้ว
บริษัทยังได้เปิดเผยข้อมูลต่อไปนี้เพื่อแสดงความโปร่งใสในการดำเนินธุรกิจ ดังนี้

1. เปิดเผยข้อมูลการปฏิบัติหน้าที่ในคณะกรรมการชุดย่อยต่างๆ เช่น จำนวนครั้งการเข้าประชุม
เป็นต้น

2. เปิดเผยโครงสร้างและสัดส่วนการถือหุ้นของกรรมการและผู้บริหาร

3. เปิดเผยประเภทค่าตอบแทน ลักษณะและจำนวนเงินค่าตอบแทนกรรมการเป็นรายบุคคล

4. เปิดเผยนโยบายการกำกับดูแลกิจการ จริยธรรมธุรกิจ และจรรยาบรรณพนักงาน

5. เปิดช่องทางให้ผู้มีส่วนได้เสียสามารถแจ้งเบาะแส
หรือให้ข้อมูลในประเด็นที่สำคัญเกี่ยวกับความถูกต้องของรายงานทางการเงิน
ระบบการควบคุมภายในที่บกพร่อง หรือการกระทำผิดกฎหมายและผิดจรรยาบรรณ
โดยสามารถติดต่อสื่อสารผ่านเลขานุการบริษัท โทรศัพท์สายตรง 0-2354-3549 หรือทางอีเมล์
suree@fareastddb.com ซึ่งเลขานุการบริษัทจะเป็นผู้รับผิดชอบในการรับข้อมูลและเอกสาร
เพื่อเสนอต่อผู้เกี่ยวข้องเฉพาะเรื่องและรายงานต่อคณะกรรมการบริษัท ในการนี้
ผู้แจ้งเบาะแสหรือข้อร้องเรียนจะได้รับการปกป้องคุ้มครองสิทธิและถูกรักษาไว้เป็นความลับของบริษัทอย่างดีที่สุด

ค่าตอบแทนกรรมการและผู้บริหาร

 ค่าตอบแทนกรรมการ บริษัทยังไม่มีคณะอนุกรรมการพิจารณาค่าตอบแทน
มีกระบวนการพิจารณาค่าตอบแทน
โดยคณะกรรมการบริษัทจะร่วมกันพิจารณากำหนดวงเงินค่าตอบแทน
และนำเสนอต่อที่ประชุมผู้ถือหุ้นเพื่ออนุมัติโดยพิจารณาจากผลประกอบการของบริษัท
วงเงินค่าตอบแทนที่ได้รับอนุมัติจากที่ประชุมผู้ถือหุ้น และจำนวนเงินค่าตอบแทนที่จ่ายในปีที่ผ่านมา
โดยค่าตอบแทนจะจ่ายเป็นเบี้ยประชุมเมื่อมีการเข้าร่วมประชุมคณะกรรมการคนละ 8,000
บาท/ครั้ง และค่าตอบแทนประจำปีจะเป็นการจ่ายให้แก่กรรมการทุกคน ทั้งนี้ที่ประชุมสามัญผู้ถือหุ้น
ครั้งที่ 18 เมื่อวันที่ 27 เมษายน 2555 ได้อนุมัติค่าตอบแทนกรรมการวงเงินรวมไม่เกิน 6
ล้านบาทต่อปี และได้จ่ายไปเป็นจำนวนเงินทั้งสิ้น 4,535,000.00 บาท
โดยบริษัทได้เปิดเผยค่าตอบแทนของกรรมการ เป็นรายบุคคลไว้ในหัวข้อการจัดการ
ในรายงานประจำปีและแบบ 56-1

 ค่าตอบแทนผู้บริหาร
ค่าตอบแทนผู้บริหารเป็นไปตามหลักการและนโยบายของบริษัทโดยพิจารณาจากผลประกอบการของบริษัทและผลการปฏิบัติงานของผู้บริหารแต่ละคน

5. ความรับผิดชอบของคณะกรรมการบริษัท

คณะกรรมการบริษัทมีบทบาทสำคัญในการกำกับดูแลกิจการ ปฏิบัติหน้าที่ด้วยความรับผิดชอบระมัดระวัง
ซื่อสัตย์สุจริต จัดให้มีการกำกับดูแลกิจการที่ดี โดยได้กำหนดนโยบายการกำกับดูแลกิจการ
จริยธรรมธุรกิจ
และจรรยาบรรณพนักงานเป็นลายลักษณ์อักษรซึ่งได้รับการอนุมัติจากคณะกรรมการบริษัท
และแจกให้แก่กรรมการบริษัท ผู้บริหาร พนักงาน พร้อมทั้งเผยแพร่ผ่านเว็บไซต์ของบริษัท นอกจากนี้
คณะกรรมการบริษัทมีส่วนร่วมในการกำหนดวิสัยทัศน์
เพื่อให้ผู้บริหารและพนักงานมีจุดมุ่งหมายไปในทางเดียวกัน
กำกับดูแลการทำงานของบริษัทให้เป็นไปตามกฎหมาย และระเบียบต่าง ๆ
เพื่อประโยชน์สูงสุดของบริษัทและผู้ถือหุ้น

ในปีที่ผ่านมา
บริษัทไม่มีประวัติการกระทำผิดกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

โครงสร้างของคณะกรรมการบริษัท

คณะกรรมการบริษัทประกอบด้วยผู้ทรงคุณวุฒิที่มีความรู้ ความสามารถ
และมีบทบาทสำคัญในการกำหนดนโยบายของบริษัท
โดยร่วมกับผู้บริหารระดับสูงวางแผนการดำเนินงานทั้งระยะสั้นและระยะยาว
กำหนดนโยบายทางการเงิน การบริหารความเสี่ยง ภาพรวมขององค์กร รวมตลอดถึงการกำกับดูแล
ตรวจสอบ และประเมินผลการดำเนินงานของบริษัทตามนโยบายที่กำหนดไว้อย่างเป็นอิสระ
คณะกรรมการบริษัทมาจากการเลือกตั้งตามมติที่ประชุมผู้ถือหุ้น
ซึ่งเป็นไปตามหลักเกณฑ์และวิธีการตามกฎหมายและข้อบังคับของบริษัท
อันเป็นจำนวนที่เหมาะสมกับธุรกิจของบริษัท

ในปี 2555 คณะกรรมการบริษัทมีจำนวน 12 ท่าน ประกอบด้วย

- กรรมการที่เป็นผู้บริหารจำนวน 5 ท่าน

- กรรมการที่ไม่ได้เป็นผู้บริหาร 2 ท่าน

- กรรมการที่เป็นอิสระ 5 ท่าน

(ดำรงตำแหน่งเป็นกรรมการตรวจสอบของบริษัท จำนวน 4 ท่าน)

บริษัทไม่มีคณะกรรมการสรรหา
โดยคณะกรรมการบริษัทจะคัดเลือกกรรมการจากผู้ทรงคุณวุฒิที่มีความรู้ความสามารถจากหลากหลายวิชาชีพ
มีวิสัยทัศน์ เป็นผู้มีคุณธรรม และมีประวัติการทำงานที่ไม่ด่างพร้อย แสดงความคิดเห็นอย่างอิสระ
โดยคณะกรรมการบริษัทได้กำหนดหน้าที่ความรับผิดชอบของคณะกรรมการทุกชุดไว้อย่างชัดเจน
และมีกรรมการผู้จัดการ ในฐานะฝ่ายจัดการ
ซึ่งได้รับการแต่งตั้งจากคณะกรรมการบริษัทให้มีหน้าที่ดูแลการดำเนินธุรกิจ
บริหารกิจการงานของบริษัท และการปฏิบัติงานของบริษัทให้บรรลุตามวัตถุประสงค์ เป้าหมาย
และสอดคล้องกับนโยบายที่คณะกรรมการบริษัทกำหนด

อำนาจกรรมการ

กรรมการที่มีอำนาจลงนามผูกพันบริษัท ตามที่ระบุในข้อบังคับของบริษัท คือ

กลุ่ม ก. นายบุญชัย โชควัฒนา นายวศิน เตยะธิติ นายแดน ศรมณี นางชัยลดา ตันติเวชกุล

กลุ่ม ข. นางมาลี ลีลาศิริวงศ์ นายอาทร เมฆนพรัตน์ นางศิริวรรณ วิลาสศักดานนท์

กรรมการในกลุ่ม ก. สองคนลงลายมือชื่อร่วมกันและประทับตราสำคัญของบริษัท หรือกรรมการใน
กลุ่ม ก. หนึ่งคนลงลายมือชื่อร่วมกับกรรมการในกลุ่ม ข. อีกหนึ่งคนและประทับตราสำคัญของบริษัท

คณะกรรมการอาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัท

วาระการดำรงตำแหน่งของกรรมการ

คณะกรรมการบริษัทได้กำหนดวาระการดำรงตำแหน่งของกรรมการไว้อย่างชัดเจนในข้อบังคับของบริษัท
โดยในการประชุมสามัญผู้ถือหุ้นประจำปีของบริษัททุกๆ คราว
ให้กรรมการออกจากตำแหน่งจำนวนหนึ่งในสามของจำนวนกรรมการ
ถ้าจำนวนกรรมการที่จะออกแบ่งเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม ทั้งนี้ ให้กรรมการซึ่งอยู่ในตำแหน่งนานที่สุดนั้น
ออกจากตำแหน่งก่อน และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
โดยกรรมการซึ่งพ้นจากตำแหน่งอาจได้รับเลือกตั้งใหม่ได้
สำหรับวาระการดำรงตำแหน่งของกรรมการชุดย่อย ได้แก่คณะกรรมการตรวจสอบ
คณะกรรมการบริหารความเสี่ยง มีวาระการดำรงตำแหน่งคราวละ 1 ปี
และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก
เว้นแต่ในกรณีที่ตำแหน่งกรรมการบริษัทว่างลงโดยมิใช่เป็นการ ออกตามวาระ
คณะกรรมการบริษัทจะทำหน้าที่พิจารณาสรรหาบุคคลที่เหมาะสมเสนอต่อที่ประชุมคณะกรรมการ
เพื่อแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับของบริษัท

บริษัทมิได้กำหนดอายุกรรมการ และ/หรือ จำนวนวาระสูงสุดที่จะดำรงตำแหน่งต่อเนื่องได้
โดยเชื่อว่าอายุหรือระยะเวลาการดำรงตำแหน่งมิได้เป็นอุปสรรคหากเปรียบเทียบกับความรู้ความสามารถและประสบการณ์อันทรงคุณค่าที่แต่ละท่านมีและพร้อมที่จะนำมาเป็นประโยชน์ต่อบริษัท

จำนวนบริษัทที่กรรมการไปดำรงตำแหน่ง

บริษัทได้เปิดเผยรายละเอียดข้อมูลการดำรงตำแหน่งของกรรมการแต่ละคนในบริษัทอื่นไว้ในเอกสารแนบ
1 ของแบบ 56-1 และในรายงานประจำปี
ซึ่งปัจจุบันบริษัทไม่มีกรรมการที่ดำรงตำแหน่งกรรมการในบริษัทจดทะเบียนมากกว่า 5 บริษัท
จึงมั่นใจว่าไม่มีผลกระทบต่อการปฏิบัติหน้าที่แต่อย่างใด
เนื่องจากกรรมการได้อุทิศเวลาในการปฏิบัติหน้าที่ให้กับบริษัทอย่างเต็มที่
โดยได้เข้าร่วมประชุมอย่างสม่ำเสมอ และทำคุณประโยชน์แก่บริษัทมาโดยตลอด

คุณสมบัติกรรมการอิสระ

คุณสมบัติของกรรมการอิสระของบริษัท เท่ากับข้อกำหนดของคณะกรรมการกำกับตลาดทุน ดังต่อไปนี้

1. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้ง ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน หรือนิติบุคคล อาจมีความขัดแย้ง
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็นบิดา มารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุม
ของบริษัท หรือบริษัทย่อย

4. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
ซึ่งเป็นผลให้ผู้ขออนุญาตหรือคู่สัญญามีภาระหนี้ที่ต้องชำระต่ออีกฝ่ายหนึ่ง
ตั้งแต่ร้อยละสามของสินทรัพย์ที่มีตัวตนสุทธิของผู้ขออนุญาตหรือตั้งแต่ยี่สิบล้านบาทขึ้นไป
แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศณะกรรมการตลาดหลักทรัพย์แห่งประเทศไทยว่าด้วยการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
โดยอนุโลม แต่ในการพิจารณาภาระหนี้ดังกล่าว
ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

5. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้งสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

6. ไม่เป็นหรือเคยเป็นผู้ให้บริการทางวิชาชีพใด ๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการ
ของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8. ไม่ประกอบกิจการที่มีสภาพอย่างเดียวกัน
และเป็นการแข่งขันที่มีนัยกับกิจการของบริษัทหรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน
หรือเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่รับเงินเดือนประจำ
หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท หรือบริษัทย่อย

9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ทั้งนี้ หากคณะกรรมการกำกับตลาดทุน ได้มีประกาศเปลี่ยนแปลงคุณสมบัติกรรมการอิสระ
กรรมการอิสระของบริษัทต้องมีคุณสมบัติตามที่ได้มีประกาศเปลี่ยนแปลงไปทุกประการ

ภายหลังได้รับการแต่งตั้งให้เป็นกรรมการอิสระ ที่มีลักษณะเป็นไปตามวรรคหนึ่ง 1. ถึง 9. แล้ว
กรรมการอิสระอาจได้รับมอบหมายจากคณะกรรมการบริษัท
ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
หรือนิติบุคคลที่อาจมีความขัดแย้ง โดยมีการตัดสินใจในรูปแบบขององค์คณะ (collective
decision) ได้

หลักเกณฑ์ในการคัดเลือกกรรมการอิสระและกระบวนการสรรหา

คณะกรรมการบริษัทพิจารณาสรรหาคัดเลือกกรรมการอิสระ
ตามหลักเกณฑ์และคุณสมบัติของตลาดหลักทรัพย์แห่งประเทศไทย และ กลต.
เพื่อเสนอต่อที่ประชุมผู้ถือหุ้น

เลขานุการบริษัท

บริษัทได้มีมติแต่งตั้ง นางสุรีย์ หมื่นนรินทร์ เป็นผู้รับผิดชอบทำหน้าที่เลขานุการบริษัท
เพื่อให้การบริหารงานของบริษัทดำเนินไปอย่างมีประสิทธิภาพตามหลักการกำกับดูแลกิจการที่ดี

สำหรับขอบเขตหน้าที่ความรับผิดชอบของเลขานุการบริษัท ให้กำหนดไว้ดังนี้

(1) จัดทำและเก็บรักษาเอกสารดังต่อไปนี้

ก) ทะเบียนกรรมการ

ข) หนังสือนัดประชุมคณะกรรมการ รายงานการประชุมคณะกรรมการ
และรายงานประจำปีของบริษัท

ค) หนังสือนัดประชุมผู้ถือหุ้น และรายงานการประชุมผู้ถือหุ้น

(2) เก็บรักษารายงานการมีส่วนได้เสียที่รายงานโดยกรรมการหรือผู้บริหาร

(3) ดำเนินการอื่น ๆ ตามที่คณะกรรมการกำกับตลาดทุนประกาศกำหนด

บทบาท หน้าที่ ความรับผิดชอบของคณะกรรมการบริษัท

ภาวะผู้นำ และวิสัยทัศน์ คณะกรรมการบริษัทประกอบด้วยบุคคลซึ่งมีความรู้ ความสามารถ
และประสบการณ์หลากหลาย มีความสามารถเฉพาะด้านที่เป็นประโยชน์กับบริษัท เข้าใจบทบาทหน้าที่
ความรับผิดชอบ มีภาวะผู้นำ มีการกำหนดวิสัยทัศน์ของบริษัทไว้อย่างชัดเจน
มีความเป็นอิสระในการแสดงความคิดเห็นและตัดสินใจ
กำกับดูแลกิจการของบริษัทให้เป็นไปตามวัตถุประสงค์และเป้าหมายที่ได้กำหนดไว้ให้เกิดประโยชน์สูงสุดต่อบริษัท
และผู้ถือหุ้น มีการบริหารงานโดยการกำหนดภารกิจ เป้าหมาย กลยุทธ์
แผนปฏิบัติงานและงบประมาณประจำปี เพื่อให้บรรลุเป้าหมาย ที่กำหนดไว้
โดยนำหลักบรรษัทภิบาลมาเป็นเครื่องมือในการบริหารจัดการเพื่อเพิ่มมูลค่าให้แก่กิจการและผู้ถือหุ้น

บริษัทกำหนดให้มีคณะกรรมการของบริษัทไม่น้อยกว่า 5 คน (ตาม พรบ. มหาชน)
คุณสมบัติของกรรมการต้องเป็นบุคคลธรรมดา และ

1. บรรลุนิติภาวะ

2. ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ

3. ไม่เคยรับโทษจำคุก โดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้
กระทำโดยทุจริต

4. ไม่เคยถูกลงโทษไล่ออกหรือปลดออกจากราชการ หรือองค์กรหรือ หน่วยงานของรัฐ
ฐานทุจริตต่อหน้าที่

คณะกรรมการบริษัท มีการติดตามผลการดำเนินงานของฝ่ายจัดการ
โดยกำหนดให้รายงานความก้าวหน้าของผลการดำเนินงานและผลประกอบการของบริษัท
และการถือครองหลักทรัพย์ของกรรมการและผู้บริหารทุกครั้งที่มีการประชุมคณะกรรมการบริษัท

การรวมหรือแยกตำแหน่ง

ประธานกรรมการบริษัท และประธานกรรมการบริหารเป็นบุคคลคนเดียวกัน แต่บริษัทฯ
ก็ได้มีกฎบัตรคณะกรรมการชุดต่างๆ
มีการกำหนดอำนาจหน้าที่และความรับผิดชอบของกรรมการไว้อย่างชัดเจน มีกรรมการอิสระจำนวน
1 ใน 3 ของคณะกรรมการบริษัท
ซึ่งเป็นกรรมการผู้ทรงคุณวุฒิที่เป็นอิสระเข้ามาช่วยตรวจสอบถ่วงดุลด้วย
และในการประชุมคณะกรรมการบริษัท กรรมการก็สามารถทำหน้าที่อย่างอิสระได้
เช่นในกรณีมีการพิจารณาเรื่องที่ประธานมีส่วนได้เสียในฐานะ CEO ด้วย
ประธานก็ต้องไม่เข้าร่วมประชุมในเรื่องนั้นๆ
และให้กรรมการรายอื่นทำหน้าที่ประธานในที่ประชุมแทนชั่วคราว

การรายงานการมีส่วนได้ส่วนเสียของกรรมการ ผู้บริหารของบริษัท และบุคคลที่มีความเกี่ยวข้อง

บริษัทได้จัดให้มีการรายงานการมีส่วนได้ส่วนเสียของกรรมการและผู้บริหารของบริษัทหรือของบุคคลที่มีความเกี่ยวข้องเพื่อประโยชน์ในการติดตามดูแลการมีส่วนได้ส่วนเสียของบุคคลดังกล่าวตามหลักเกณฑ์และวิธีการที่คณะกรรมการบริษัทกำหนด
ซึ่งเป็นส่วนได้เสียที่เกี่ยวกับการบริหารจัดการกิจการของบริษัท ตาม พ.ร.บ.หลักทรัพย์ฯ ฉบับใหม่

รายการที่อาจมีความขัดแย้งทางผลประโยชน์

คณะกรรมการบริษัทได้กำหนดแนวทางในการพิจารณารายการที่มีหรืออาจมีความขัดแย้งทางผลประโยชน์
(Conflicts of Interest) ระหว่างผู้ถือหุ้น กรรมการ ผู้บริหาร
และบุคคลที่อาจมีความขัดแย้งอื่นๆ ซึ่งใช้เป็นแนวทางการปฏิบัติอย่างชัดเจน
เพื่อให้เชื่อมั่นได้ว่าการเข้าทำรายการดังกล่าวเป็นธรรม มีความสมเหตุสมผล
และมีการเปิดเผยข้อมูลอย่างถูกต้องครบถ้วนตามขั้นตอนที่กำหนด
ด้วยความรอบคอบภายในหลักการของเหตุผลและความเป็นอิสระต่อกัน
มีกระบวนการที่โปร่งใสในการอนุมัติเข้าทำรายการและคำนึงถึงผลประโยชน์สูงสุดของบริษัท
โดยยึดถือหลักปฏิบัติตามข้อแนะนำและแนวทางการปฏิบัติของสำนักงานคณะกรรมการ ก.ล.ต.
และตลาดหลักทรัพย์ฯ
เป็นสำคัญโดยในการประชุมคณะกรรมการบริษัททุกครั้งที่มีการพิจารณารายการที่อาจมีความขัดแย้งทางผลประโยชน์กับกรรมการท่านใด
กรรมการผู้มีส่วนได้เสียนั้นจะออกจากห้องประชุมโดยไม่อยู่ร่วมประชุมและงดออกเสียงในวาระนั้น
เพื่อให้คณะกรรมการท่านอื่นสามารถแสดงความคิดเห็นกันได้อย่างเป็นอิสระ
โดยมีคณะกรรมการตรวจสอบร่วมให้ความเห็นอย่างเป็นอิสระด้วย

ระบบการควบคุมตรวจสอบภายในและบริหารความเสี่ยง

คณะกรรมการบริษัทให้ความสำคัญต่อระบบควบคุมภายในด้านการดำเนินงาน การเงิน การปฏิบัติงาน
และการกำกับดูแล
โดยมีหน่วยงานตรวจสอบภายในทำหน้าที่ตรวจสอบการปฏิบัติงานของระบบดังกล่าว
รวมถึงระบบงานคอมพิวเตอร์ตลอดจนให้คำแนะนำเพื่อให้เกิดความมั่นใจว่าได้ดำเนินการ
ตามแนวทางที่กำหนดอย่างมีประสิทธิผล
มีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
โดยได้นำผลการตรวจสอบไปปรึกษาร่วมกับผู้บริหารของหน่วยงานผู้รับการตรวจสอบ
เพื่อแลกเปลี่ยนความคิดเห็นเกี่ยวกับข้อเท็จจริงและปัญหาที่ตรวจพบ
พร้อมทั้งมาตรการในการป้องกันและการแก้ไขปรับปรุง
ก่อนรายงานเป็นบันทึกต่อคณะกรรมการตรวจสอบ
และประชุมแลกเปลี่ยนข้อคิดเห็นเกี่ยวกับแนวคิดในการตรวจสอบและผลของการตรวจสอบกับคณะกรรมการตรวจสอบอย่างสม่ำเสมอ

คณะกรรมการบริษัทมีการบริหารความเสี่ยงตามลักษณะ ความเหมาะสม
และประเภทความเสี่ยงโดยประเมินจากปัจจัยภายใน และภายนอก เพื่อหามาตรการป้องกัน พัฒนา
ปรับปรุง และขยายผลของการพิจารณาความเสี่ยง
ตลอดจนการบริหารความเสี่ยงให้ครอบคลุมทั่วทั้งองค์กร ให้อยู่ในระดับที่องค์กรยอมรับได้
และไม่ส่งผลกระทบต่อการดำเนินงานของบริษัทเป็นสำคัญ

การป้องกันความขัดแย้งทางผลประโยชน์

กำหนดมาตรการป้องกันการใช้ข้อมูลภายในโดยมิชอบของกรรมการ ผู้บริหาร
และพนักงานทุกคนซึ่งอยู่ในหน่วยงานที่รับทราบข้อมูลภายใน
รวมทั้งคู่สมรสและบุตรที่ยังไม่บรรลุนิติภาวะ ของบุคคลดังกล่าว
ไม่ให้นำข้อมูลภายในของบริษัทไปใช้เพื่อประโยชน์ส่วนตน รวมทั้งเพื่อการซื้อขายหลักทรัพย์ของบริษัท
โดยเฉพาะในช่วง 1 เดือนก่อนเผยแพร่งบการเงินแก่สาธารณชน
โดยกำหนดไว้อย่างชัดเจนในจรรยาบรรณพนักงาน บริษัทกำหนดให้มีการรายงาน
การมีส่วนได้เสียของกรรมการและผู้บริหารของบริษัทหรือของบุคคลที่มีความเกี่ยวข้องเพื่อประโยชน์ในการติดตาม
ดูแล การมีส่วนได้เสียของบุคคลดังกล่าว ตามหลักเกณฑ์และวิธีการที่คณะกรรมการบริษัทกำหนด
ซึ่งเป็นส่วนได้เสียที่เกี่ยวกับการบริหารจัดการกิจการของบริษัท ตาม พ.ร.บ.หลักทรัพย์ฯ ฉบับใหม่
และในการพิจารณาอนุมัติการเข้าทำรายการที่มีความเกี่ยวโยงกัน
ได้จัดให้มีการเปิดเผยข้อมูลส่วนได้เสียของกรรมการ ผู้บริหาร และผู้เกี่ยวข้อง
มูลค่าของรายการความเห็นของกรรมการอิสระ และข้อมูลอื่นที่จำเป็น เพื่อให้คณะกรรมการ/ผู้ถือหุ้น
สามารถตัดสินใจเพื่อประโยชน์โดยรวมของบริษัท
นอกจากนี้ยังได้กำหนดแนวทางเพื่อไม่ให้กรรมการหรือผู้บริหารที่มีส่วนได้เสีย
หรือมีส่วนเกี่ยวข้องเข้าร่วมในกระบวนการตัดสินใจ
เพื่อพิจารณาธุรกรรมระหว่างบริษัทกับผู้ที่มีส่วนได้เสียหรือมีส่วนเกี่ยวข้องดังกล่าว
ซึ่งผู้ที่มีส่วนเกี่ยวข้องหรือมีส่วนได้เสียในเรื่องใด
ไม่ควรเข้าร่วมประชุมเพื่อพิจารณาหรือลงมติในเรื่องนั้น

(5) การดูแลเรื่องการใช้ข้อมูลภายใน

บริษัทมีนโยบายด้านการเปิดเผยข้อมูล ความโปร่งใส รายงานทางการเงิน และการดำเนินงาน
โดยกำหนดข้อพึงปฏิบัติในการเปิดเผยสารสนเทศทางการเงินและอื่นๆ
ที่เกี่ยวกับธุรกิจและผลประกอบการของบริษัทที่ถูกต้องครบถ้วน เพียงพอเชื่อถือได้
และทันเวลาอย่างสม่ำเสมอให้กับผู้ถือหุ้น นักลงทุน นักวิเคราะห์หลักทรัพย์ และบุคคลทั่วไป
คณะกรรมการบริษัทดูแลให้มีการปฏิบัติตามกฎหมายข้อบังคับ
และระเบียบที่เกี่ยวข้องเกี่ยวกับการเปิดเผยข้อมูลและความโปร่งใสอย่างเคร่งครัด
เมื่อกรรมการหรือผู้บริหารมีการเปลี่ยนแปลงการซื้อขายหุ้นตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
ได้มีการรายงานข้อมูลต่อหน่วยงานที่เกี่ยวข้องภายในระยะเวลาที่กำหนด
กรรมการและผู้บริหารมีหน้าที่ต้องรายงานการถือครองหลักทรัพย์
และเปิดเผยส่วนได้เสียของตนและผู้เกี่ยวข้องต่อคณะกรรมการบริษัทเพื่อความโปร่งใสและชัดเจน
โดยการดูแลเรื่องการใช้ข้อมูลภายในถือเป็นหน้าที่และความรับผิดชอบของกรรมการ ผู้บริหาร
และพนักงานที่ต้องเก็บรักษาข้อมูลความลับของบริษัท อย่างเคร่งครัด
โดยเฉพาะข้อมูลภายในที่ยังไม่เปิดเผยต่อสาธารณะหรือข้อมูลที่ผลกระทบต่อการดำเนินธุรกิจหรือราคาหุ้น
โดยกำหนดที่จะไม่ใช้โอกาส หรือข้อมูลที่ได้จากการเป็นกรรมการผู้บริหาร หรือพนักงานของบริษัท
ในการหาประโยชน์ส่วนตน ไม่ใช้ข้อมูลภายในเพื่อประโยชน์ของตนในการซื้อขายหุ้นบริษัท
หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัท
และในเรื่องการทำธุรกิจที่แข่งขันกับบริษัทหรือธุรกิจที่เกี่ยวเนื่อง
ไม่เปิดเผยข้อมูลความลับทางธุรกิจของบริษัท ต่อบุคคลภายนอก การกระทำฝ่าฝืนใดๆ
อันเป็นเหตุให้บริษัทได้รับความเสียหายหรือสูญเสียโอกาสทางธุรกิจ
จะถือว่าเป็นการปฏิบัติขัดกับนโยบายการกำกับดูแลกิจการ จรรยาบรรณธุรกิจ
และจรรยาบรรณพนักงาน ซึ่งต้องได้รับโทษทางวินัยอย่างร้ายแรง

การประชุมคณะกรรมการ

คณะกรรมการบริษัท ให้ความสำคัญกับการเข้าร่วมประชุมและถือเป็นหน้าที่
เพื่อรับทราบและร่วมตัดสินใจในการดำเนินงานของบริษัท ได้กำหนดการประชุมไว้ล่วงหน้าตลอดทั้งปี
เลขานุการบริษัทจะส่งจดหมายเชิญประชุม พร้อมทั้งระเบียบวาระการประชุม
รายงานการประชุมครั้งก่อน และเอกสารประกอบการประชุมให้คณะกรรมการบริษัททราบเรื่อง
เพื่อพิจารณาล่วงหน้าตามระยะเวลาที่กฎหมายกำหนด ในการพิจารณาเรื่องต่างๆ
ประธานกรรมการบริษัท
ซึ่งทำหน้าที่ประธานที่ประชุมได้เปิดโอกาสให้กรรมการและผู้บริหารแสดงความคิดเห็นได้อย่างอิสระ
ในการประชุมคณะกรรมการบริษัททุกครั้ง ผู้บริหารระดับสูงของบริษัทได้เข้าร่วมประชุม
เพื่อชี้แจงข้อมูลในฐานะผู้เกี่ยวข้องกับปัญหาโดยตรง
และคณะกรรมการบริษัททุกท่านสามารถขอข้อมูลเพิ่มเติม
จากผู้บริหารระดับสูงและเลขานุการบริษัทได้ทุกเรื่อง

เมื่อสิ้นสุดการประชุม เลขานุการบริษัท เป็นผู้มีหน้าที่จัดทำรายงานการประชุม
ผ่านการสอบทานจากคณะกรรมการบริหาร
และจัดส่งให้ประธานกรรมการบริษัทพิจารณาลงลายมือชื่อรับรองความถูกต้อง
โดยเสนอให้ที่ประชุมรับรองในวาระแรกของการประชุมครั้งถัดไป ทั้งนี้
กรรมการบริษัทสามารถแสดงความคิดเห็น ขอแก้ไข
เพิ่มเติมรายงานการประชุมให้มีความละเอียดถูกต้องมากที่สุดได้
รายงานการประชุมที่ที่ประชุมรับรองแล้วจะถูกจัดเก็บอย่างเป็นระบบ ณ สำนักงานบริษัท
พร้อมกับเอกสารแนบประกอบวาระการประชุมต่าง ๆ เพื่อสะดวกในการสืบค้นอ้างอิงในปี 2555
บริษัทได้จัดให้มีการประชุมคณะกรรมการ รวม 9 ครั้ง
โดยมีรายละเอียดการเข้าร่วมประชุมของกรรมการเปิดเผยไว้ในหัวข้อการเข้าประชุมของกรรมการแต่ละคณะในปี
2555

คณะกรรมการชุดย่อย

เพื่อให้ผู้ถือหุ้นมั่นใจในการดำเนินงานของบริษัท ว่ามีการดำเนินงานที่โปร่งใสมีผู้กลั่นกรอง
สอบทานและให้คำแนะนำอย่างรอบคอบ คณะกรรมการบริษัทจึงได้แต่งตั้งคณะกรรมการชุดย่อย
เพื่อทำหน้าที่ดังกล่าว และรายงานผลต่อคณะกรรมการบริษัท
คณะกรรมการชุดย่อยในปัจจุบันประกอบด้วย คณะกรรมการตรวจสอบ
คณะกรรมการบริหารความเสี่ยง
โดยมีขอบเขตอำนาจหน้าที่และความรับผิดชอบของคณะกรรมการแต่ละชุดเป็นอิสระกัน
เพื่อช่วยในการกำกับดูแลกิจการของบริษัท

การพัฒนากรรมการและผู้บริหาร

เพื่อเพิ่มประสิทธิภาพในการปฏิบัติหน้าที่ของคณะกรรมการ
บริษัทมีนโยบายส่งเสริมให้กรรมการและผู้บริหาร มีโอกาสพัฒนาความรู้
โดยคณะกรรมการบริษัทให้ความสำคัญต่อการเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่กรรมการ
โดยเข้าร่วมอบรมหลักสูตร Director Accreditation Program (DAP), Director
Certification Program (DCP) ซึ่งจัดโดยสมาคมส่งเสริมสถาบันกรรมการบริษัทไทย (IOD)
ตลอดจนการจัดสัมมนาหลักสูตรสั้นๆ จากสถาบันอิสระอื่น ๆ
อันเป็นประโยชน์แก่การปฏิบัติหน้าที่ของคณะกรรมการบริษัท ผู้บริหาร และรวมถึงหลักสูตรต่างๆ ที่
IOD จะจัดขึ้นอีกต่อไปในอนาคต

บริษัทยังได้จัดทำคู่มือกรรมการให้กับกรรมการใหม่ เพื่อกรรมการใหม่ได้ศึกษา ข้อมูลสำคัญของบริษัท
นโยบายในการกำกับดูแลกิจการ จริยธรรมธุรกิจ จรรยาบรรณพนักงาน และกฎระเบียบต่างๆ ของ
ตลท.และ กลต. รวมทั้งเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่กรรมการ
ซึ่งจัดโดยสมาคมส่งเสริมสถาบันกรรมการบริษัทไทย (IOD) นอกจากนี้
คณะกรรมการบริษัทมีการพบปะแลกเปลี่ยนความคิดเห็นกับคณะกรรมการบริษัทและผู้บริหารระดับสูงขององค์กรอื่นๆอยู่สม่ำเสมอทั้งในประเทศและต่างประเทศ

แผนการสืบทอดตำแหน่ง

คณะกรรมการบริษัทเป็นผู้กำหนดแผนการสืบทอดตำแหน่งของผู้บริหารระดับสูง
ซึ่งแนวทางในการเตรียมความพร้อมสำหรับบุคลากรที่จะเป็นผู้ได้รับมอบหมายงาน
เพื่อทดแทนตำแหน่งงานในระดับบริหารนั้น จะเป็นไปตามทิศทางอนาคตขององค์กร
โดยคุณสมบัติของผู้บริหารที่จะเป็นผู้สืบทอดตำแหน่งงานจะต้องสอดคล้องกับทิศทางและเป้าหมายที่บริษัทกำหนดไว้
ซึ่งเบื้องต้นได้จัดให้มีการพัฒนาผู้บริหารระดับรองลงมาที่มีศักยภาพ
มีความรู้ความสามารถและมีวิสัยทัศน์ เพื่อส่งเสริม ให้เป็นผู้บริหารระดับสูงอย่างเป็นลำดับขั้นตอน
สู่การพัฒนาในด้านความรู้วิชาการและการเรียนรู้จากการปฏิบัติในประสบการณ์จริง
โดยคณะกรรมการบริษัทและคณะกรรมการบริหารได้มีการติดตามและประเมินผลการปฏิบัติงานของบุคคลที่จะได้รับการส่งเสริมให้เป็นผู้บริหารในลำดับต่อไปอย่างต่อเนื่อง

นโยบายในการพัฒนาพนักงาน

บริษัทมีนโยบายหลักการพัฒนาพนักงานทุกระดับขององค์กร ให้มีความรู้ความสามารถและประสบการณ์
ตรงกับความต้องการของบริษัท
และสามารถพัฒนาตนเองและนำพาองค์กรก้าวไปสู่ความสำเร็จได้อย่างมีประสิทธิภาพและมั่นคง
บริษัทจึงได้มุ่งเน้นและเสริมสร้างความแข็งแกร่งให้กับพนักงาน ให้มีความสามารถในการแข่งขัน
เพื่อสอดคล้องกับกลยุทธ์และเป้าหมายขององค์กร โดยมีการสรรหาบุคลากรที่มีคุณภาพ มีทัศนคติที่ดี
และมีคุณสมบัติตรงกับความต้องการของบริษัท จัดทำ บรรยายหน้าที่การทำงาน (Job
Description) เพื่อให้มีความชัดเจนและเหมาะสมกับงานในแต่ละตำแหน่ง
มีการประเมินผลการปฏิบัติงาน รวมทั้งจูงใจให้พนักงานมุ่งมั่น แสวงหาความรู้
พัฒนาตนเองอย่างสม่ำเสมอ จัดอบรม-สัมมนาทั้งภายในและภายนอก
และส่งเสริมให้มีการเรียนรู้ด้วยตนเอง โดยมีห้องสมุดที่มีหนังสือในหลากหลายรูปแบบให้ศึกษา

รายงานของคณะกรรมการน็น็็

คณะกรรมการเป็นผู้รับผิดชอบต่องบการเงินรวมของบริษัทและบริษัทย่อย
สารสนเทศทางการเงินของบริษัท ที่ปรากฏในรายงานประจำปีและแบบ 56-1
โดยงบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอ ในหมายเหตุประกอบงบการเงิน

คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับระบบควบคุมภายใน
เพื่อให้มั่นใจได้อย่างมีเหตุผลว่า
การบันทึกข้อมูลทางบัญชีมีความถูกต้องครบถ้วนเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการดำเนินการที่ผิดปกติอย่างมีสาระสำคัญ
ความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินรวมของบริษัทและบริษัทย่อย
ความสัมพันธ์กับผู้ลงทุน

คณะกรรมการให้ความสำคัญต่อการรายงานและเปิดเผยข้อมูลของบริษัททั้งที่เกี่ยวกับการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท ให้มีความถูกต้อง ครบถ้วน เชื่อถือได้
และโปร่งใส
โดยได้เผยแพร่ผ่านช่องทางและสื่อการเผยแพร่ข้อมูลของตลาดหลักทรัพย์แห่งประเทศไทย
และเว็บไซต์ของบริษัทที่ www.fareastddb.com

บริษัทยังไม่ได้จัดตั้งหน่วยงานด้านผู้ลงทุนสัมพันธ์ แต่ได้กำหนดให้นางชัยลดา ตันติเวชกุล กรรมการ
ทำหน้าที่ให้ข้อมูลข่าวสารตามที่นักลงทุนและผู้ที่เกี่ยวข้องต้องการโดยสามารถติดต่อได้ที่
หมายเลขโทรศัพท์ 0-2354-3333 หรือ โทรสาร 0-2644-9550 หรือที่อีเมล์
chailada@fareastddb.com

การดูแลเรื่องการใช้ข้อมูลภายใน

บริษัทฯ มีนโยบายและวิธีการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตน รวมทั้งเพื่อการซื้อขายหลักทรัพย์โดยเฉพาะในช่วง 1
เดือนก่อนที่งบการเงินเผยแพร่ต่อสาธารณชน
พร้อมทั้งกำหนดให้กรรมการต้องนำส่งสำเนารายงานการถือครองหลักทรัพย์ที่นำส่งให้กับตลาดหลักทรัพย์ฯ
ทุกครั้งที่มีการเปลี่ยนแปลง โดยนำส่งให้กับเลขานุการบริษัท
เพื่อนำเข้าเสนอต่อที่ประชุมคณะกรรมการบริษัท

(6) บุคลากร

ณ วันที่ 31 ธันวาคม 2555 บริษัท มีจำนวนพนักงานทั้งสิ้น 188 คน
โดยมีพนักงานในสายงานหลักดังนี้

- ฝ่ายความคิดสร้างสรรค์ 46 คน

- ฝ่ายบริหารงานลูกค้า 31 คน

- ฝ่ายโปรดักชั่น 25 คน

- ฝ่ายวิจัยและวางแผนกลยุทธ์ 12 คน

ปี 2555 บริษัท ได้จ่ายค่าตอบแทนให้แก่พนักงานรวม 139,370,814.00 บาท
(ไม่รวมพนักงานที่ดำรงตำแหน่งกรรมการและผู้บริหาร) โดยเป็นค่าตอบแทนในรูปเงินเดือน
เงินอุดหนุนและเบี้ยเลี้ยง

ในปีที่ผ่านมา บริษัทฯ ไม่มีกรณีพิพาทแรงงานเกิดขึ้น